

Πρόεδρος.
   Η ημερήσια διάταξη προβλέπει τη σύσταση για τη δεύτερη ανάγνωση (A6-0165/2006) της Επιτροπής Δικαιωμάτων των Γυναικών και Ισότητας των Φύλων, σχετικά με την κοινή θέση του Συμβουλίου (15623/7/2005 – C6-0089/2006 – 2004/0084(COD)) εν όψει της έκδοσης της οδηγίας του Ευρωπαϊκού Κοινοβουλίου και του Συμβουλίου για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (νέα έκδοση) (εισηγήτρια: η κ. Angelika Niebler). 
Angelika Niebler (PPE-DE ),
Τι σημαίνει όμως αυτό στην καθημερινή ζωή; Παρόλη την ευφορία για την απλούστευση του νόμου και για αυτήν τη νέα οδηγία, δεν πρέπει να ξεχνούμε ότι στην πράξη εξακολουθούν να υπάρχουν σημαντικές ελλείψεις όσον αφορά την ίση μεταχείριση γυναικών και ανδρών, ιδίως στον χώρο εργασίας. Υπάρχουν επίκαιρα στατιστικά στοιχεία και από τα 25 κράτη μέλη που αποδεικνύουν ότι εξακολουθεί να υπάρχει ανάγκη για περαιτέρω δράση σε ό,τι αφορά την ίση μεταχείριση, διότι δεν έχει σημειωθεί μείωση αλλά μάλλον αύξηση των διαφορών λόγω φύλου στην αγορά εργασίας.
Υπάρχει, για παράδειγμα, διαφορά στους μισθούς. Είναι αρκετά περίεργο ότι ακόμα και ύστερα από πολλά χρόνια νομολογίας και νομοθεσίας, η μισθολογική διαφορά υπερβαίνει το 15% σε όλα τα κράτη μέλη, με άλλα λόγια, οι γυναίκες για το ίδιο είδος εργασίας κερδίζουν κατά μέσο όρο 15% λιγότερο από τους άνδρες. Αυτό είναι ανεπίτρεπτο.
Benita Ferrero-Waldner,
   . Κύριε Πρόεδρε, κυρία Niebler, κυρίες και κύριοι, θα πω πρώτα κάποια πράγματα στα γερμανικά και μετά θα μιλήσω με βάση ένα αγγλικό κείμενο, καθώς αναπληρώνω τον συνάδελφό μου Επίτροπο κ. Špidla. Ούσα, ωστόσο, γυναίκα που δραστηριοποιείται επί μακρόν στην πολιτική και εργαζόταν πάντοτε, πρέπει να πω ότι αυτό το θέμα των ίσων ευκαιριών είναι ασφαλώς ένα από αυτά στα οποία πάντοτε είχα προσωπική εμπειρία και η πραγματική ισότητα ευκαιριών είναι κάτι στο οποίο ήμουν πάντοτε αφοσιωμένη. Επομένως, μπορώ να πω, κυρία Niebler, ότι είμαι ιδιαίτερα χαρούμενη που το κάνω αυτό σήμερα.
Εν κατακλείδι, η Επιτροπή σκοπεύει να καταστήσει τον συνδυασμό επαγγελματικού και ιδιωτικού βίου έναν από τους κατά προτεραιότητα στόχους της και να τον συμπεριλάβει στον οδικό χάρτη για την ισότητα των φύλων ο οποίος εγκρίθηκε πολύ πρόσφατα, την 1η Μαρτίου 2006.
Amalia Sartori,
   . Κύριε Πρόεδρε, θέλω καταρχάς να συγχαρώ τη συνάδελφο κ. Niebler για το εξαιρετικό έργο που επιτέλεσε τόσο στην επιτροπή όσο και στις διαπραγματεύσεις με την Προεδρία, την Επιτροπή και τους σκιώδεις εισηγητές στο Κοινοβούλιο. Αισθάνομαι πραγματικά υπερήφανη ως συντονίστρια της ομάδας στην Επιτροπή Δικαιωμάτων των Γυναικών και Ισότητας των Φύλων.
Το τρίτο σημείο μου αφορά το περιεχόμενο –ασφαλώς η σημαντικότερη πτυχή– που παρουσίασαν συνοπτικά η κ. Niebler και η Επιτροπή. Θέλω να προσθέσω απλώς δύο παρατηρήσεις: σε όλες τις χώρες της Ένωσης, ακόμη και σε εκείνες που θεωρούνται ιστορικά οι πλέον προοδευτικές όσον αφορά τις πολιτικές για τις γυναίκες, εμφανίσθηκαν τους τελευταίους μήνες τα προβλήματα που αφορούν κυρίως τις διακρίσεις στον τομέα των αμοιβών, της πρόσβασης στην εργασία και της κατάρτισης αλλά και τις έμμεσες διακρίσεις.
Bernadette Vergnaud,
   . Κύριε Πρόεδρε, κυρία Επίτροπε, κυρίες και κύριοι, θα ήθελα να εκφράσω την ικανοποίησή μου για το εξαίρετο έργο της εισηγήτριας, κ. Niebler, η οποία φρόντισε να λάβει υπόψη τις διαφορετικές απόψεις των συναδέλφων της, προκειμένου να βελτιώσει όσο το δυνατόν περισσότερο αυτήν την οδηγία αναδιατύπωσης.
Ιδιαίτερα όσον αφορά στο τελευταίο αυτό σημείο θα ήθελα, κυρία Επίτροπε, να καλέσω την Επιτροπή να ζητήσει από τη Γαλλία να τηρήσει τις υποχρεώσεις που ανέλαβε κατά την κύρωση της Συνθήκης της Ρώμης, η οποία πρώτη είχε καταδικάσει όλες τις διακρίσεις λόγω φύλου, ιδιαίτερα όσον αφορά τον καθορισμό των συνταξιοδοτικών δικαιωμάτων. Η προθεσμία μεταφοράς στο εσωτερικό δίκαιο της οδηγίας 96/97/ΕΚ του Συμβουλίου της 20ής Δεκεμβρίου 1996 σχετικά με την εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης, είχε οριστεί για την 1η Ιουλίου 1997. Έως σήμερα η Γαλλία εξακολουθεί να παραβιάζει το κοινοτικό δίκαιο, αφού η οδηγία δεν έχει ακόμη εφαρμοστεί. Τι περιμένουμε;
Danutė Budreikaitė,
Eva-Britt Svensson,
   Κύριε Πρόεδρε, υποστηρίζω πλήρως τη συμφωνία και θέλω ειλικρινά να ευχαριστήσω την εισηγήτρια, κ. Niebler, για την εποικοδομητική συνεργασία της και την αξιοσημείωτη προθυμία της να ακούσει, ενόσω η εργασία ήταν ήδη σε εξέλιξη.
Urszula Krupa,
Alessandro Battilocchio (NI ). –
   Κύριε Πρόεδρε, συμφωνώ ανεπιφύλακτα με την προθυμία που επιδεικνύουν τα θεσμικά όργανα για την καταπολέμηση ενός προβλήματος που υποσκάπτει συνεχώς και απειλεί τη σταθερότητα του κοινωνικού μας μοντέλου. Πράγματι, η ισότητα μεταξύ ανδρών και γυναικών είναι μια θεμελιώδης αρχή του κοινοτικού δικαίου, σύμφωνα με τα άρθρα 2 και 3 της Συνθήκης.
Μαρία Παναγιωτοπούλου-Κασσιώτου (PPE-DE ). –
   Κύριε Πρόεδρε, κυρία Επίτροπε, έκλεισαν 20 αιώνες από τότε που κηρύχθηκε ότι «ουκ ένι δούλος ή ελεύθερος ουκ ένι άρρεν ή θήλυ». Η κατοχύρωση της ίσης μεταχείρισης ανδρών και γυναικών, από τους νόμους τουλάχιστον, αποτελεί πολιτισμική αναγκαιότητα· όμως χρειάζεται ακόμη και σήμερα, στον 21ο αιώνα, να επιμένουμε όχι μόνο για να ισχύει αυτό που ο κοινός νους του Ευρωπαίου θεωρεί αυτονόητο αλλά και για να εκσυγχρονίζουμε και να απλοποιούμε την κοινή νομοθεσία της Ευρωπαϊκής Ένωσης, ώστε να απολαμβάνουν άνετα το ευρωπαϊκό κεκτημένο και τα νέα και τα μελλοντικά κράτη μέλη και να επιτυγχάνεται η στρατηγική της Λισαβόνας.
Χρειάστηκε η παραδειγματική μεθοδικότητα και η επιμονή της κ. Niebler, της εισηγήτριας της Επιτροπής Δικαιωμάτων των Γυναικών και Ισότητας των Φύλων, η οποία βελτίωσε το κείμενο της Επιτροπής, συνδυάζοντας τις γνωμοδοτήσεις των άλλων επιτροπών, αλλά επιτυγχάνοντας και τη συμβιβαστική λύση με ανεπίσημες τριμερείς διαπραγματεύσεις, ώστε να ικανοποιηθεί η επιθυμία του Ευρωπαϊκού Κοινοβουλίου και να δοθεί προσοχή στον αρμονικό συνδυασμό εργασίας και οικογένειας.
Βέβαια δεν γίνεται λόγος για οικογένεια, γίνεται λόγος για ιδιωτική ζωή που πρέπει να συνδυαστεί με την εργασία, σαν να εννοούσαμε ότι οι άντρες και οι γυναίκες απέκλειαν την πιθανότητα δημιουργίας και συντήρησης οικογένειας από την ιδιωτική τους ζωή. Βέβαια, η συμβιβαστική τροπολογία της επανεξέτασης, των γονικών αδειών, στο πλαίσιο των νέων δυνατοτήτων που δίνει ο Χάρτης Πορείας για τα Δικαιώματα των Γυναικών, δίνει πολλές ελπίδες μαζί με ένα νέο σύμφωνο για την ισότητα, και εύχομαι τα παιδιά της κ. Niebler, και τα παιδιά όλων μας να ζήσουν σε μια κοινωνία ισότητας. 
Edite Estrela (PSE ). –
   Θέλω να ξεκινήσω συγχαίροντας την κ. Niebler για την έκθεσή της και την κ. Vergnaud, σκιώδη εισηγήτρια για λογαριασμό της ομάδας μου.
Η αναθεώρηση της οδηγίας για τη γονική άδεια πρέπει να βοηθήσει στην καταπολέμηση των οικονομικών, κοινωνικών και πολιτισμικών προκαταλήψεων που συνδέονται με το δικαίωμα στη γονική άδεια. Τα κράτη μέλη πρέπει να θεσπίσουν την άδεια μητρότητας και τη γονική άδεια μετ’ αποδοχών όταν γεννιέται ή υιοθετείται ένα παιδί και πρέπει, φυσικά, να ακολουθήσουν τις βέλτιστες πρακτικές όσον αφορά τη διάρκεια της άδειας μητρότητας, που κυμαίνεται μεταξύ 14 και 28 εβδομάδων, την υποχρεωτική περίοδο και το χρηματικό ποσό που παρέχεται κατά τη διάρκεια της αδείας. Τέτοιου είδους μέτρα θα συμβάλουν αναμφίβολα στην εξάλειψη των διακρίσεων κατά των γυναικών και θα βοηθήσουν τις γυναίκες να αποκτήσουν όσα παιδιά επιθυμούν. 
Maria Carlshamre (ALDE ).
   – Κύριε Πρόεδρε, θέλω να ευχαριστήσω την κ. Niebler για το θαυμάσιο έργο της. Η οδηγία αναδιατύπωσης με σκοπό την απλούστευση και τον εκσυγχρονισμό περιλαμβάνει όλες τις σημαντικές παραμέτρους του υπό εξέταση θέματος. Η τυποποίηση και οι ορισμοί είναι σίγουρα σημαντικοί, αλλά αυτό που κυρίως χρειαζόμαστε τώρα είναι ένα σύστημα επιβολής κυρώσεων. Ο συνδυασμός επαγγελματικού και οικογενειακού βίου είναι ένα από τα πιο επείγοντα ζητήματα για το παρόν και το μέλλον της Ευρώπης. Καμία χώρα της Ένωσης δεν διαθέτει σήμερα το αναγκαίο επίπεδο αναπαραγωγής για την αποφυγή της εξαφάνισης.
Οι γυναίκες επιθυμούν να εργαστούν. Όταν υποχρεώνονται να επιλέξουν μεταξύ της εργασίας και της δημιουργίας οικογένειας, όλο και μεγαλύτερος αριθμός γυναικών επιλέγουν την εργασία. Μία από τις εμφανέστερες μορφές διάκρισης εις βάρος των γυναικών είναι η μισθολογική διαφορά μεταξύ των δύο φύλων. Για περισσότερα από 30 χρόνια διαθέτουμε μια οδηγία για την αντιμετώπιση αυτού του προβλήματος· πόσο, όμως, έχει αλλάξει η κατάσταση με την πάροδο του χρόνου; Καθόλου. Δεν έχει σημειωθεί η παραμικρή βελτίωση σε αυτόν τον τομέα.
Η οδηγία αναδιατύπωσης θα αλλάξει αυτήν την κατάσταση; Μένει να αποδειχθεί. Η αντιμετώπιση του ζητήματος του συνδυασμού επαγγελματικού και οικογενειακού βίου ως ύψιστης προτεραιότητας, όπως δήλωσε η Επίτροπος Ferrero-Waldner, είναι πολύ θετική, αλλά έχουμε απόλυτη ανάγκη τη θέσπιση συστήματος κυρώσεων. Το διακύβευμα είναι το ίδιο το μέλλον της Ευρώπης. 
Ilda Figueiredo (GUE/NGL ). –
Fernand Le Rachinel (NI ). –
Lidia Joanna Geringer de Oedenberg (PSE ). –
Συντάσσομαι με τους υπόλοιπους ομιλητές που συνεχάρησαν την κ. Niebler για την έξοχη έκθεσή της. 
Marek Aleksander Czarnecki (NI ). –
   Κύριε Πρόεδρε, η Συνθήκη του Άμστερνταμ δηλώνει ότι μία από τις αποστολές της Ευρωπαϊκής Κοινότητας είναι να υποστηρίξει την ισότητα των δικαιωμάτων για άνδρες και γυναίκες μέσω της εφαρμογής κοινών πολιτικών και της χρηματοδότησης, όπως ορίζουν τα άρθρα 3 και 4. Η συνθήκη αποδίδει θεμελιώδη σημασία στην ισότητα των φύλων, δηλώνοντας ότι η διάδοση αυτής της αρχής είναι εξίσου σημαντική με την ανάπτυξη μιας ανταγωνιστικής οικονομίας.
Benita Ferrero-Waldner,
   . Κύριε Πρόεδρε, κυρίες και κύριοι, θα ήθελα να σας ευχαριστήσω θερμότατα –και ιδιαίτερα την κ. Niebler– για αυτήν τη συζήτηση, και να πω επίσης πόσο ευγνώμων αισθάνομαι για τη συμμετοχή σε αυτήν τόσο πολλών ανδρών, βουλευτών αυτού του Σώματος.
Πρόεδρος.
Η ψηφοφορία θα διεξαχθεί αύριο στις 11.00. 
Πρόεδρος.
   Η ημερήσια διάταξη προβλέπει τη συζήτηση της έκθεσης (A6-0148/2006) της κ. Lívia Járóka, εξ ονόματος της Επιτροπής Δικαιωμάτων των Γυναικών και Ισότητας των Φύλων, σχετικά με την κατάσταση των γυναικών Ρομά στην Ευρωπαϊκή Ένωση [2005/2164(INI)]. 
Lívia Járóka (PPE-DE ),
Τα τελευταία δεκαεπτά χρόνια, η Ευρωπαϊκή Ένωση έχει δαπανήσει 750 εκατ. ευρώ για τους Ρομά. Πάνω από το ένα τρίτο αυτών των κονδυλίων έχουν αντληθεί ως στοχοθετημένοι πόροι, και συγκεκριμένα για προγράμματα Ρομά.
Οι Ρομά αντιμετωπίζουν σοβαρές δυσκολίες στον τομέα της απασχόλησης, διότι το ποσοστό ανεργίας σε ορισμένες ευρωπαϊκές περιοχές με μεγάλο πληθυσμό Ρομά φτάνει το 100%. Η μέση γυναίκα Ρομά δεν έχει να αντιμετωπίσει το πρόβλημα της αρμονικής συνύπαρξης εργασίας και οικογένειας, αλλά πρέπει να παλέψει καθημερινά για να θρέψει την οικογένειά της χωρίς να έχει δουλειά, περιμένοντας το επίδομα και όντας στο έλεος των τοκογλύφων. Είναι αλήθεια ότι σε πολλές περιπτώσεις η ανεργία είναι συνέπεια του χαμηλού επιπέδου εκπαίδευσης που υπόκειται σε φυλετικό διαχωρισμό, αλλά συνήθως είναι αποτέλεσμα του γεγονότος ότι, όταν οι Ρομά πηγαίνουν σε συνέντευξη για μια δουλειά, απορρίπτονται αυτομάτως λόγω του χρώματος του δέρματός τους.
Είναι ιδιαίτερα σημαντικό να το τονίσουμε αυτό, διότι προσπαθούμε επί του παρόντος να εξασφαλίσουμε ότι η Ευρώπη θα γίνει ακόμη πιο ανταγωνιστική σε μια εποχή όπου η γήρανση του πληθυσμού της ηπείρου μας συντελείται με ταχείς ρυθμούς. Φαίνεται λογικό να ληφθεί υπόψη η νεότερη και μεγαλύτερη εθνική μειονότητα της Ευρώπης, ιδίως ενόψει των εκθέσεων που δηλώνουν ότι μέχρι το 2050, σε ορισμένα κράτη μέλη, η αναλογία του πληθυσμού των Ρομά θα είναι υψηλότερη από αυτή του ενεργού υπόλοιπου πληθυσμού.
Τα αναρίθμητα έγγραφα, μελέτες και δημοσιεύσεις που περιγράφουν την κατάσταση των Ρομά, συμπεριλαμβανομένης της έκθεσής μου, δεν προορίζονταν να καταλήξουν σε ράφια ή σε αρχειοθήκες και δεν διαφημίζουν υλικό για τη διάδοση του ζητήματος. Τα έγγραφα αυτά, συμπεριλαμβανομένης της δημόσιας ακρόασης και της πραγματογνωμοσύνης που συνδέεται με την έκθεσή μου, παρουσιάζουν μια συγκλονιστική εικόνα. Οι πολιτικοί έχουν τεράστια ευθύνη, διότι προκύπτει μια λογική ερώτηση: πώς μπορεί μια ενοποιημένη Ευρώπη να αντιμετωπίσει τις προκλήσεις που θέτει η ένταξη και παγκοσμιοποίηση των μεταναστών που φθάνουν στην Ευρώπη, όταν κουκουλώνει το θέμα των Ρομά –οι οποίοι ζουν στην Ευρώπη από τον 14ο αιώνα– και τα προβλήματά τους; 
Benita Ferrero-Waldner,
   . – Κύριε Πρόεδρε, θέλω να ευχαριστήσω την κ. Járóka για την εκπόνηση αυτής της έκθεσης, την οποία θεωρώ άκρως σημαντική. Συμμεριζόμαστε την επιθυμία της για την προώθηση της κοινωνικής ένταξης των μειονοτήτων, όπως για παράδειγμα οι Ρομά –και οι γυναίκες Ρομά ειδικότερα– λαμβάνοντας υπόψη τη διάσταση του φύλου. Η ισότητα και η καταπολέμηση των διακρίσεων είναι άλλωστε οι δύο θεμελιώδεις αξίες της Ευρωπαϊκής Ένωσης. Συνεπώς, οι αξίες αυτές μας εμπνέουν κατά την υλοποίηση της πολιτικής μας και αναλαμβάνουμε δράση με διάφορους τρόπους. Για παράδειγμα, στις αρχές του έτους δημιουργήσαμε μια ομάδα υψηλού επιπέδου για την κοινωνική ένταξη των εθνοτικών μειονοτήτων και την πλήρη συμμετοχή τους στην αγορά εργασίας. Ζητήσαμε από την εν λόγω ομάδα να μας υποβάλει συστάσεις έως τα τέλη του 2007 σχετικά με παραδείγματα ορθής πρακτικής, στα οποία και εσείς αναφερθήκατε.
Δεύτερον, όσον αφορά τη νομοθεσία, οι γυναίκες Ρομά καλύπτονται από την κοινοτική νομοθεσία η οποία απαγορεύει οποιαδήποτε μορφή άμεσης ή έμμεσης διάκρισης με βάση το φύλο ή την εθνοτική καταγωγή. Η νομική προστασία καλύπτει την πρόσβαση στην απασχόληση, την εκπαίδευση, την υγειονομική περίθαλψη, τα αγαθά και τις υπηρεσίες. Εφαρμόζεται επίσης πρόγραμμα ευαισθητοποίησης και πραγματοποιούνται διάφορες εκστρατείες. Η Ευρωπαϊκή Ένωση προσφέρει οικονομική στήριξη σε ειδικά προγράμματα μέσω των διαρθρωτικών ταμείων και διαφόρων κοινοτικών προγραμμάτων. Την τελευταία πενταετία διατέθηκαν σχεδόν 300 εκατ. ευρώ για προγράμματα ενίσχυσης του πληθυσμού των Ρομά.
Επιπλέον, διοργανώνεται ένα ειδικό έτος: το 2007 θα είναι ευρωπαϊκό έτος ίσων ευκαιριών. Φρονώ ότι αυτή είναι μια θαυμάσια ευκαιρία, προκειμένου να ενισχύσουμε την ευαισθητοποίηση έναντι των πολλαπλών διακρίσεων, ιδίως όσον αφορά τις γυναίκες Ρομά.
Η ίδια η κοινότητα των Ρομά μπορεί να διαδραματίσει πολύ σημαντικό ρόλο ως προς την ενθάρρυνση της πλήρους συμμετοχής των γυναικών στην κοινωνική, οικονομική και πολιτική ζωή. Αντιλαμβανόμαστε πράγματι ότι το πρόβλημα των πολλαπλών διακρίσεων, το οποίο υπογραμμίζεται στην έκθεσή σας, κυρία Járóka, είναι εκτεταμένο. Η Επιτροπή σκοπεύει να διενεργήσει μελέτη το τρέχον έτος, προκειμένου να εξειδικεύσει τις αναλύσεις της αλλά και να ενισχύσει τις πολιτικές μας επί του θέματος.
Edit Bauer,
   Είναι πολύ δύσκολο να συντάξει κανείς μια ισορροπημένη και αμερόληπτη έκθεση για το ζήτημα των Ρομά και των γυναικών Ρομά. Η συντάκτρια της παρούσας έκθεσης το κατάφερε, συνεπώς της δίδω τα ειλικρινή μου συγχαρητήρια. Η έκθεση αναφέρει την επίλυση ενός σημαντικού προβλήματος, που είναι η κατάσταση των γυναικών Ρομά. Πρέπει να θυμόμαστε ότι ο συνολικός αριθμός των Ρομά στην ΕΕ εκτιμάται σε 7 με 9 εκατομμύρια και, σύμφωνα με τα στοιχεία του Προγράμματος Ανάπτυξης των Ηνωμένων Εθνών, ο αριθμός τους θα αυξηθεί κατά 2 έως 3,2 εκατομμύρια μετά την ένταξη της Ρουμανίας και της Βουλγαρίας. Αυτό αντιστοιχεί σε μια χώρα της ΕΕ μεσαίου μεγέθους.
Από την άλλη πλευρά, αυτό που λέει η κ. Ferrero-Waldner είναι επίσης αλήθεια. Η ΕΕ έχει νομοθεσία κατά των διακρίσεων αλλά, κατά την άποψή μου, η Ευρωπαϊκή Επιτροπή πρέπει να απαιτήσει την αυστηρότερη τήρηση αυτών των οδηγιών, καθώς στην περίπτωση των Ρομά υπάρχει σαφής παραβίαση αυτών των οδηγιών υπό τη μορφή είτε άμεσων είτε έμμεσων διακρίσεων. 
Zita Gurmai,
Η έκθεση της συναδέλφου μου, κ. Lívia Járóka, είναι το αποτέλεσμα μιας καλομελετημένης και ευσυνείδητης εργασίας. Προτείνω την έγκριση της έκθεσης. 
Viktória Mohácsi,
Είναι επιβεβλημένο να επιχειρήσουμε να ασχοληθούμε αποδοτικά και πολύ επιτυχημένα με τα ζητήματα που ανέφεραν οι συνάδελφοι που μίλησαν πριν από εμένα. Όπως ακούσαμε και νωρίτερα, τα 750 εκατ. ευρώ που αναφέρθηκαν πριν, τα οποία δαπανήθηκαν από την Ευρωπαϊκή Ένωση σχετικά με την κατάσταση των Ρομά ή επιχειρώντας να επιλύσουν το πρόβλημά τους, δεν κατάφεραν να διορθώσουν την κατάστασή τους αλλά ουσιαστικά την επιδείνωσαν. Η ανεργία αυξήθηκε σε όλα τα κράτη μέλη και, ειδικότερα, ο αριθμός των περιπτώσεων διακρίσεων έχει αυξηθεί τόσο στα κράτη μέλη της Ευρωπαϊκής Ένωσης όσο και στις υποψήφιες χώρες.
Milan Horáček,
Πέρυσι ψηφίσαμε ότι πρέπει να απομακρυνθεί η μονάδα εκτροφής χοίρων από την περιοχή που κάποτε καταλάμβανε ο καταυλισμός συγκέντρωσης των Ρομά στο Lety της Τσεχικής Δημοκρατίας, και είναι λυπηρό που αυτό δεν έχει συμβεί ακόμη. 
Věra Flasarová,
   . Κυρίες και κύριοι, θα ήθελα να εκφράσω την εκτίμησή μου για την εξαίρετη έκθεση της κ. Járóka. Όσο περισσότερο επεκτείνεται η Ευρωπαϊκή Ένωση, τόσο πιο περίπλοκα γίνονται κάποια από τα προβλήματά της. Ένα από τα πιο προκλητικά καθήκοντά της είναι αυτό που θα περιέγραφα ως οι μεταβαλλόμενες σχέσεις μεταξύ, αφενός, της ομάδας της πλειονότητας και, αφετέρου, των κοινοτήτων των Ρομά και των Κινέζων. Λίγες ευρωπαϊκές μειονότητες αντιμετωπίζουν τόσες προκαταλήψεις και έλλειψη κατανόησης όσο οι Ρομά και λίγες εθνικές μειονότητες παρουσιάζουν τόσο πολλά προβλήματα όσον αφορά την ένταξή τους στο περιβάλλον της πλειονότητας. Πιστεύω ακράδαντα ότι τα εμπόδια που αντιμετωπίζουν οι Ρομά, ιδίως οι γυναίκες και τα παιδιά Ρομά, είναι κληρονομιά μιας μακρόχρονης σύγκρουσης μεταξύ δύο διαφορετικών αρχών πολιτισμού. Εδώ και αιώνες έχει καλλιεργηθεί δυσπιστία μεταξύ των δύο αρχών, και αντί να συνεργάζονται, οι άνθρωποι απέκτησαν τη συνήθεια να ζουν οι μεν δίπλα στους δε, αντί να ζουν όλοι μαζί. Αυτό είναι άσχημο. Το αποτέλεσμα αυτής της έλλειψης κατανόησης είναι η διαστρεβλωμένη εικόνα της ζωής των Ρομά που παρουσιάζεται στα μέσα ενημέρωσης, ο αποκλεισμός από την εκπαίδευση και την απασχόληση και τα πολλά προβλήματα του πληθυσμού των Ρομά.
Γεώργιος Καρατζαφέρης,
   . Κύριε Πρόεδρε, μου έλεγε ένας ερευνητής ότι εάν μαζεύονταν σε ένα κράτος όλοι οι τσιγγάνοι, αυτό θα είχε περίπου τον πληθυσμό της Γερμανίας, δηλαδή θα είχαν 90 και πλέον ευρωβουλευτές. Σήμερα όμως δεν εκπροσωπούνται. Αν θέλετε, ακόμα και αυτό είναι ένας ιδιότυπος ρατσισμός. Τους αδικούμε κοινωνικά αλλά και ιστορικά.
Leopold Józef Rutowicz (NI ). –
   Κύριε Πρόεδρε, η κλίμακα του προβλήματος των Ρομά ποικίλλει από χώρα σε χώρα της ΕΕ. Ωστόσο, σε ολόκληρη την Ευρώπη, οι Ρομά είναι μια πολύ φτωχή κοινότητα και υποφέρουν από όλες τις συνέπειες της φτώχειας. Πολιτιστικά, είναι μια κοινότητα με μεγάλη συνοχή, με τους δικούς τους νόμους που υπαγορεύουν διακρίσεις κατά των γυναικών. Οι αλλαγές που πραγματοποιήθηκαν στις χώρες του πρώην σοσιαλιστικού μπλοκ κατέληξαν σε ανεργία, η οποία επηρεάζει ιδιαίτερα τις γυναίκες Ρομά. Η πείνα, οι ασθένειες και η έλλειψη εργασίας και στέγασης ώθησαν την κοινότητα αυτή σε ακραία φτώχεια, την οποία έχω διαπιστώσει με τα μάτια μου στην Ουκρανία, τη Ρουμανία και σε άλλες χώρες της ΕΕ, όπου η κοινότητα των Ρομά αποτελεί μια ευμεγέθη εθνοτική ομάδα. Ένας τόπος ελπίδας ήταν το ορφανοτροφείο στο Liptovský Ján, όπου μια ομάδα παιδιών Ρομά ήταν ντυμένα, χαμογελούσαν και έπαιζαν, αντί να ζητιανεύουν.
Zbigniew Zaleski (PPE-DE ). –

Marie-Line Reynaud (PSE ). –
   Κύριε Πρόεδρε, θα ήθελα να ευχαριστήσω την κ. Járóka για την ποιότητα της έκθεσής της και για το γεγονός ότι εξέτασε τόσο σοβαρά τις προταθείσες τροπολογίες. Είμαι επίσης πολύ ικανοποιημένη από το αποτέλεσμα της ψηφοφορίας στο εσωτερικό της Επιτροπής Δικαιωμάτων των Γυναικών και Ισότητας των Φύλων.
Η πρόσβαση στην εκπαίδευση φαίνεται ότι εξακολουθεί να προβληματίζει την κ. Járóka, ωστόσο οι συνάδελφοί μου στην Επιτροπή Δικαιωμάτων των Γυναικών και Ισότητας των Φύλων επέλεξαν κατά πλειοψηφία να στηρίξουν τις προτάσεις μου και τους ευχαριστώ για αυτό. Ελπίζω ότι το ίδιο θα συμβεί και στην Ολομέλεια και, γενικότερα, ότι αυτή η εξαιρετική έκθεση θα τύχει ευρείας αποδοχής, καθώς τέτοιες πρωτοβουλίες συμβάλλουν στην καλύτερη ενημέρωση των ευρωπαίων πολιτών και στη βελτίωση της καθημερινότητας των Ρομά και την ένταξή τους. 
Maria Carlshamre (ALDE ).
   – Κύριε Πρόεδρε, όπως ακούσαμε, πολλά κράτη μέλη εξακολουθούν να εφαρμόζουν συστηματικές διακρίσεις εις βάρος των Ρομά και οι γυναίκες Ρομά πλήττονται ακόμη περισσότερο από τους άνδρες. Τα αναπαραγωγικά δικαιώματα αποτελούν κεντρικό ζήτημα. Όπως επισημαίνεται στην έκθεση Járóka, έχουν καταγγελθεί πρόσφατες περιπτώσεις στείρωσης σε δύο κράτη μέλη. Κάτι τέτοιο δεν έπρεπε να είναι δυνατό στη σημερινή ΕΕ. Μάλιστα, το γεγονός δεν καταδικάστηκε εντονότερα ακριβώς επειδή αφορά γυναίκες Ρομά. Και σε αυτόν τον τομέα λοιπόν απαιτούνται κυρώσεις.
Τέλος, η κ. Járóka απέδειξε σε όλους μας πόσο σημαντική μπορεί να είναι η συμβολή των γυναικών Ρομά. 
Magda Kósáné Kovács (PSE ). –
   Κύριε Πρόεδρε, η έκθεση της κ. Lívia Járóka είναι μια ιστορική πράξη, για πολλούς λόγους. Είναι η πρώτη φορά που το Ευρωπαϊκό Κοινοβούλιο συζητά μια περιεκτική ανάλυση της κατάστασης των γυναικών Ρομά, και δεσμεύεται να διευκρινίσει τα μέτρα που πρέπει να ληφθούν. Είναι λογικό να φοβόμαστε ότι είμαστε λιγότερο ειλικρινείς και σθεναροί στη δράση μας κατά των διακρίσεων από ό,τι ήμασταν παλαιότερα.
Σε σχέση με τους Ρομά, η υιοθέτηση μιας σθεναρής στάσης υπέρ των ανθρωπίνων δικαιωμάτων έχει γίνει ιδιαίτερα επιτακτική μετά την προσχώρηση δέκα νέων κρατών μελών, και το 2007 θα κάνει αυτήν την εξαίρετη έκθεση ακόμη πιο συναφή. Ο αυτοπροσδιορισμός της Ευρωπαϊκής Ένωσης είναι αυτό που θα καθορίσει αν θα μπορέσουμε να κινηθούμε προς τα εμπρός στην κατεύθυνση που χαράζει η έκθεση. Θέλουμε να υποστηρίξουμε την εκπαίδευση και την κοινωνική ένταξη των παιδιών Ρομά με κοινοτικά μέσα; Κινητοποιούμε άραγε οικονομικά, νομικά και πολιτικά μέσα που θα επιτρέψουν στις γυναίκες Ρομά να βρουν τη θέση τους σε μια κοινωνία στην οποία έχουν περιθωριοποιηθεί;
Piia-Noora Kauppi (PPE-DE ).
   – Κύριε Πρόεδρε, θέλω να ευχαριστήσω τη συνάδελφό μου, κ. Járóka, για τη θαυμάσια έκθεση ιδίας πρωτοβουλίας την οποία εκπόνησε.
Προσβλέπω στη συνέχιση του διαλόγου με την κ. Járóka και άλλους σε ευρωπαϊκό επίπεδο. Είμαι βέβαιη ότι η Φινλανδία, το κράτος μέλος από το οποίο προέρχομαι, ενδιαφέρεται ιδιαίτερα για την επίλυση του θέματος. Έχουμε δημιουργήσει ένα φόρουμ των Ρομά στο Συμβούλιο της Ευρώπης. Θεωρούμε ότι το θέμα είναι πολύ σημαντικό, καθώς και ότι θα συνεχίσει να είναι σημαντικό και στο μέλλον, ιδίως ενόψει της διεύρυνσης με την ένταξη της Βουλγαρίας και της Ρουμανίας, όπου η μειονότητα είναι πολυάριθμη. 
Benita Ferrero-Waldner,
Πρόεδρος. –
Η ψηφοφορία θα διεξαχθεί αύριο στις 11.00.
Katalin Lévai (PSE ). –
   Κυρίες και κύριοι, προτείνω την έγκριση της έκθεσης που εκπόνησε η κ. Járóka και η οποία εξετάζει την κατάσταση των γυναικών Ρομά που ζουν στην Ευρώπη. Αν και η έκθεση περιγράφει μια πολύ σκοτεινή εικόνα της κατάστασης των γυναικών Ρομά και των Ρομά γενικά –των πολλαπλών κοινωνικών μειονεκτημάτων τους, της φτώχειας, της έλλειψης δυνατότητας προστασίας, και των διακρίσεων που αντιμετωπίζουν, ιδίως στα νέα κράτη μέλη και στα υποψήφια κράτη– κάθε λέξη στην έκθεση είναι απολύτως ακριβής.
Αυτή η κατάσταση υποστηρίχτηκε επίσης κατά τη διάρκεια δύο συνεδριάσεων του Φόρουμ του Ευρωπαϊκού Κοινοβουλίου για τους Ρομά, που διεξήχθησαν στις 28 Ιουνίου 2005 και στις 22 Μαρτίου 2006, όπου συζητήθηκαν εκθέσεις για κάθε χώρα και παρουσιάστηκαν προσωπικές εμπειρίες.
Πρόεδρος.
   Η ημερήσια διάταξη προβλέπει τη συζήτηση της έκθεσης (A6-0159/2006) της κ. De Keyser, εξ ονόματος της Επιτροπής Δικαιωμάτων των Γυναικών και Ισότητας των Φύλων, σχετικά με την κατάσταση των γυναικών στις ένοπλες συγκρούσεις και τον ρόλο τους στη διαδικασία ανασυγκρότησης και τη διαδικασία εκδημοκρατισμού στις χώρες σε μετασυγκρουσιακή κατάσταση [2005/2215(INI)]. 
Véronique De Keyser (PSE ),
   . Κύριε Πρόεδρε, κυρία Επίτροπε, η παρούσα έκθεση σχετικά με τη θέση των γυναικών στις ένοπλες συγκρούσεις και στη διαδικασία ανασυγκρότησης θεμελιώνεται σε τρία βασικά έγγραφα: καταρχάς, το ψήφισμα 1325 των Ηνωμένων Εθνών του 2000, την έκθεση επί του ιδίου θέματος προς το Ευρωπαϊκό Κοινοβούλιο της κ. Theorin το 2000 και, τέλος, τη συγκλονιστική έκθεση της κ. Rehn και της κ. Sirleaf, νυν προέδρου της Λιβερίας, επίσης επί του ιδίου θέματος.
Ύστερα από αυτές τις εκθέσεις τι έχει γίνει; Ε, λοιπόν, σήμερα, εν έτει 2006, τίποτα δεν έχει ακόμα γίνει και η έκθεσή μου στοχεύει στο να ρίξει φως σε τρεις πτυχές. Η πρώτη, αυτή των γυναικών ως θυμάτων πολέμου. Θα ήθελα να τονίσω ότι σε αυτόν τον τομέα, ο οποίος έχει ήδη συζητηθεί ευρέως, η κατάσταση είναι απόλυτα απαράδεκτη. Ακόμη και σήμερα γυναίκες πέφτουν θύματα βιασμού, και αυτό γιατί ο βιασμός αποτελεί μέσο πολέμου. Ακόμη και σήμερα σχίζουν τους κόλπους των γυναικών με ξιφολόγχες. Ακόμη και σήμερα, κυρίες και κύριοι, αφαιρούν τα παιδιά ζωντανά από την κοιλιά της μητέρας τους. Ακόμη και σήμερα στους καταυλισμούς εκτοπισθέντων η σεξουαλική εκμετάλλευση γυναικών και παιδιών αποτελεί, αν και δεν επιτρέπεται, συνήθη πρακτική ακόμη και από τις ειρηνευτικές δυνάμεις, ακόμη και από μέλη του διπλωματικού σώματος. Είναι απαράδεκτο!
Η τρίτη πτυχή είναι ακόμη πιο λεπτή, καθώς οι γυναίκες δεν είναι μόνο φορείς ειρήνης αλλά –δυστυχώς– και πολέμου· η αμερικανίδα στρατιωτικός της φυλακής του Αμπού Γκράιμπ αποτελεί φοβερό παράδειγμα. Συνεπώς, οι γυναίκες μπορούν να είναι σκληρές, και θέλησα να εστιάσω το ενδιαφέρον μου σε ένα θέμα που είναι εξαιρετικά λεπτό, αυτό των γυναικών καμικάζι. Οι γυναίκες καμικάζι δεν αποτελούν νέο φαινόμενο, ωστόσο είναι ένα φαινόμενο που στις μέρες μας κλιμακώνεται. Στην Τσετσενία το 50% των γυναικών είναι καμικάζι, στην Παλαιστίνη παρακολουθήσαμε την εμφάνιση ενός κύματος γυναικών καμικάζι. Ποια είναι η αιτία; Πρέπει να το αναλύσουμε στο Κοινοβούλιο, πρέπει να το μελετήσουμε, πρέπει να οργανώσουμε μια διάσκεψη. Ωστόσο, γνωρίζουμε ήδη ότι υπάρχουν τρεις παράγοντες που συμβάλλουν στη δημιουργία αυτού του φαινομένου.
Σε αυτόν τον απέραντο κυκεώνα υπάρχουν ταυτόχρονα τόσο λόγοι ελπίδας –οι γυναίκες φορείς της ειρήνης– όσο και λόγοι ανησυχίας. Έχουμε ακόμη πολύ δρόμο μπροστά μας και ευχαριστώ όλες τις συναδέλφους μου από την Επιτροπή Δικαιωμάτων των Γυναικών και Ισότητας των Φύλων που κατόρθωσαν να υπερκεράσουν τις ιδεολογικές διαφορές και να δηλώσουν ότι συμφωνούν με την παρούσα έκθεση. Από την πλευρά μου, θα σεβαστώ όλα όσα εγκρίθηκαν στην Επιτροπή Δικαιωμάτων των Γυναικών και Ισότητας των Φύλων. Θα ήθελα επίσης να ευχαριστήσω την πρόεδρο αυτής της επιτροπής, την κ. Záborská, η οποία σήμερα δεν είναι μαζί μας, αλλά που μου έστειλε ένα σύντομο σημείωμα σήμερα το πρωί.
Benita Ferrero-Waldner,
   . Κύριε Πρόεδρε, κυρία De Keyser, κυρίες και κύριοι, 
Επιδιώκουμε με απόλυτη προσήλωση την εφαρμογή του ψηφίσματος 1325 του Συμβουλίου Ασφαλείας των Ηνωμένων Εθνών, του Οκτωβρίου του 2000, σχετικά με τις γυναίκες, την ειρήνη και την ασφάλεια, το οποίο αναφέρεται σε όλα αυτά τα ζητήματα. Η έκθεσή σας πραγματεύεται επίσης το θέμα της συμμετοχής των γυναικών στις συγκρούσεις και του ρόλου τους στην οικοδόμηση της ειρήνης από πολλές διαφορετικές οπτικές γωνίες. Υποστηρίζω σε μεγάλο βαθμό αυτήν την προσέγγιση, καθόσον οι γυναίκες δεν πρέπει να θεωρούνται μόνον θύματα. Πολύ συχνά διαδραματίζουν καίριο ρόλο για την προώθηση της ειρήνης.
Πολύ σημαντικές είναι, άλλωστε, και οι αποστολές παρατηρητών για τις εκλογές, η μεταρρύθμιση του τομέα της ασφάλειας, η ανάπτυξη των θεσμών και, ιδίως, η ενίσχυση της κοινωνίας των πολιτών. Εφαρμόζουμε επίσης προγράμματα κατάρτισης τα οποία μπορούν ενδεχομένως να ενισχυθούν στο μέλλον, στο πλαίσιο των οποίων περισσότεροι από 800 αξιωματούχοι και άλλοι υπάλληλοι της Επιτροπής μετέχουν στη διεύθυνση της υλοποίησης αυτών των προγραμμάτων.
Όταν αναφέρομαι στον κεντρικό ρόλο της ενίσχυσης της κοινωνίας των πολιτών, νομίζω ότι αυτό ισχύει ιδιαίτερα λόγου χάρη για τις γυναίκες στη Βοσνία και το Κοσσυφοπέδιο, αλλά και για την κατάρτιση γυναικών στον τομέα της επίλυσης κρίσεων στη Ρουάντα ή το Μπουρούντι και την ενίσχυση της ενεργούς συμμετοχής τους σε ειρηνευτικές διαδικασίες σε όλο τον κόσμο, όπως για παράδειγμα στη Γεωργία και την Κολομβία. Μέσω της ECHO, του ανθρωπιστικού μας προγράμματος, υποστηρίζουμε επίσης αρκετά προγράμματα που εστιάζουν σε γυναίκες περιοχών κρίσεων, όπως το Αφγανιστάν, το Μπουρούντι και η Λαϊκή Δημοκρατία του Κονγκό.
Εφέτος, στο πλαίσιο της ευρωπαϊκής πρωτοβουλίας για τη δημοκρατία και τα δικαιώματα του ανθρώπου, εστιάζουμε σε θέματα όπως η ίση μεταχείριση, οι γυναίκες που είναι θύματα βίας συνδεόμενης με το φύλο σε ζώνες συγκρούσεων, καθώς και η εμπορία γυναικών και παιδιών. Συνεπώς, υπάρχει εντυπωσιακός αριθμός προτάσεων για προγράμματα. Συνολικά 9,7 εκατ. ευρώ διατίθενται γι’ αυτήν την εκστρατεία από τον προϋπολογισμό του 2005 και του τρέχοντος έτους.
Feleknas Uca (GUE/NGL ),
   . Κύριε Πρόεδρε, κυρίες και κύριοι, θα ήθελα να ευχαριστήσω την κ. De Keyser για την έκθεσή της, η οποία περιλαμβάνει πολλά σημαντικά θέματα τα οποία μπορώ να εγκρίνω ανεπιφύλακτα, κυρίως τα αιτήματα που θέτει στον τομέα της αναπαραγωγικής υγείας. Εάν το ψήφισμα 1325 των Ηνωμένων Εθνών εφαρμοζόταν με συνέπεια, θα σήμαινε ένα τεράστιο βήμα προς τα εμπρός για τη συμμετοχή των γυναικών σε κάθε επίπεδο των θεσμικών οργάνων που εμπλέκονται στην πρόληψη, την εξάλειψη και την επίλυση των συγκρούσεων. Ωστόσο, είναι ντροπή να χρειάζονται ακόμα ποσοστώσεις, προκειμένου να διασφαλιστούν ίσα δικαιώματα για εξίμισι δισεκατομμύρια ανθρώπους σε όλο τον κόσμο.
Edit Bauer,
   Κύριε Πρόεδρε, καταρχάς θα ήθελα να ευχαριστήσω την κ. De Keyser για την εξαίρετη συνεργασία της.
Η έκθεση που εκπόνησε η κ. De Keyser σχετικά με τον ρόλο των γυναικών στις ένοπλες συγκρούσεις προχωρά πέρα από τα επικρατούντα στερεότυπα της κοινής γνώμης. Είναι γεγονός ότι στις ένοπλες συγκρούσεις, η πλειονότητα των γυναικών υποφέρουν παθητικά και είναι συχνά θύματα. Είναι πιο ευάλωτες, είναι εκείνες που σώζουν τα παιδιά, καθώς και εκείνες που συχνά πέφτουν θύματα βίας. Ωστόσο, η κατάσταση αλλάζει ραγδαία και ουσιαστικά, διότι οι γυναίκες σήμερα συμμετέχουν στις ένοπλες δυνάμεις και είναι μέλη των ειρηνευτικών δυνάμεων· ανήκουν επίσης σε εκείνους που διαπράττουν βιαιοπραγίες, όπως δηλώνεται στην έκθεση.
Lissy Gröner,
   . Κύριε Πρόεδρε, τα έργα υπερισχύουν των λόγων, και θα ήθελα να ευχαριστήσω θερμότατα την κ. De Keyser για την εξαιρετικά μεστή έκθεση που εξετάζει κάθε πτυχή, ειδικά την ανισορροπία στην κατανομή της εξουσίας ανάμεσα στις γυναίκες και στους άνδρες ως την αιτία πολλών συγκρούσεων.
Για τους σοσιαλδημοκράτες όπως εμείς, λοιπόν, η συμμετοχή γυναικών, μέσω της ένταξης της διάστασης του φύλου, σε όλες τις αποστολές, όπως περιγράφεται στο ψήφισμα 1325 του ΟΗΕ, έχει τεράστια σημασία. Θέλουμε να έχουν το ίδιο δικαίωμα γνώμης σε όλους τους τομείς της διπλωματίας, ακόμη και πριν από την εμφάνιση συγκρούσεων.
Είναι ατυχές το γεγονός, κυρία Επίτροπε, ότι μόνο σε τρεις αποστολές της ΕΕ σε όλο τον κόσμο ηγούνται γυναίκες. Η ομάδα μας συνεχίζει να απασχολείται με αυτό το θέμα και θα αξιοποιήσουμε την έκθεση Gomes για να εμβαθύνουμε ακόμα περισσότερο στον τομέα της διπλωματίας, ένα θέμα που είναι εξαιρετικής σημασίας για την ομάδα μας. Θίξαμε τα θέματα της αναπαραγωγικής υγείας, των επιθέσεων αυτοκτονίας και των ναρκών κατά προσωπικού, τις συνέπειες των οποίων εξακολουθούν να υφίστανται γυναίκες και παιδιά.
Raül Romeva i Rueda,
Στην πραγματικότητα, αυτή η έκθεση –για την οποία συγχαίρω την εισηγήτρια, αλλά θα ήθελα να την συγχαρώ και για την ευαισθησία που έδειξε αποδεχόμενη πολλές από τις τροπολογίες μας– προχωρεί ακόμη πιο μακριά από όσα θεσπίζονται στο ψήφισμα 1325 του Συμβουλίου Ασφαλείας των Ηνωμένων Εθνών και στο δελτίο του γενικού γραμματέα των Ηνωμένων Εθνών για τα ειδικά μέτρα προστασίας κατά της σεξουαλικής εκμετάλλευσης και της βίας.
Eva-Britt Svensson,
Ωστόσο, οι παράγραφοι 14 έως 20 υποδεικνύουν τον κίνδυνο της περαιτέρω στρατιωτικοποίησης. Νομίζω, ως εκ τούτου, ότι αυτές οι παράγραφοι πρέπει να αφαιρεθούν ούτως, ώστε να έχουμε μια έκθεση που θα επιλέγει τον δρόμο της ειρήνης που δείχνουν οι γυναίκες και όχι τον δρόμο της στρατιωτικοποίησης. 
Urszula Krupa,
Amalia Sartori (PPE-DE ). –
Pia Elda Locatelli (PSE ). –
Hiltrud Breyer (Verts/ALE ). –
Είμαι της άποψης ότι το πιο σημαντικό αίτημα του ψηφίσματος 1325 είναι το εξής: «πρέπει να αυξηθεί η εκπροσώπηση των γυναικών σε όλα τα επίπεδα λήψης αποφάσεων σε εθνικούς, περιφερειακούς και διεθνείς οργανισμούς και μηχανισμούς για την πρόληψη, διαχείριση και επίλυση συγκρούσεων». Αυτό το αίτημα πρέπει να πραγματοποιηθεί αποφασιστικά μέσω συγκεκριμένων στόχων, για παράδειγμα, με τη μορφή ποσοστώσεων. Η μη εφαρμογή ποσοστώσεων, επανειλημμένα, είναι σαν να καλείται κάποιος να επιλέξει την προσέγγιση της μη διαπραγμάτευσης και ενισχύει εκείνες τις δυνάμεις που, για οποιουσδήποτε λόγους, θέλουν να κρατήσουν τις γυναίκες εκτός της πολιτικής διαδικασίας.
Godfrey Bloom (IND/DEM ).
Μαρία Παναγιωτοπούλου-Κασσιώτου (PPE-DE ). –
   Κύριε Πρόεδρε, συγχαίρω ειλικρινά την κ. De Keyser για τον ζήλο τον οποίο επέδειξε στην έκθεση πρωτοβουλίας που υποβλήθηκε στο Κοινοβούλιο. Αναλύει μεθοδικά τόσο την κατάσταση των γυναικών στις ένοπλες συρράξεις όσο και τον ρόλο τους στην ειρηνευτική διαδικασία.
Britta Thomsen (PSE ). –
Θέλω να ευχαριστήσω την κ. De Keyser για αυτήν τη σημαντική έκθεση και για την εξαίσια εργασία της, και ελπίζω ότι η Επιτροπή θα δεχτεί την έκθεση και θα δρομολογήσει αμέσως ορισμένες πρακτικές ενέργειες που θα βελτιώσουν την κατάσταση των γυναικών στις ένοπλες συγκρούσεις. 
Teresa Riera Madurell (PSE ). –
Παρά τις συστάσεις της Πλατφόρμας Δράσης του Πεκίνου, παρά το ψήφισμα 1325 του Συμβουλίου Ασφαλείας των Ηνωμένων Εθνών, το οποίο συνιστά τη συμπερίληψη των γυναικών σε όλες τις ειρηνευτικές διαδικασίες και παρά το γεγονός ότι εμείς οι γυναίκες γνωρίζουμε πολλά για την προσφορά, τη διατήρηση και τη φροντίδα της ζωής, για τον θαρραλέο αγώνα για την επιβίωση, για τη διαπραγμάτευση και την επίτευξη συμφωνιών, είναι παράδοξο το γεγονός ότι η πλειοψηφία των ΜΚΟ που διαδραματίζουν ενεργό ρόλο στις ειρηνευτικές διαπραγματεύσεις και στις διαδικασίες ανασυγκρότησης μετά τον πόλεμο αποτελούνται από γυναίκες, και εμείς στα θεσμικά όργανα πρέπει να τις υποστηρίξουμε και να τις βοηθήσουμε, και πρέπει να λάβουμε μέτρα για την αύξηση της παρουσίας των γυναικών όπου λαμβάνονται αποφάσεις που επηρεάζουν το συλλογικό πεπρωμένο μας, διότι επιπλέον, κυρίες και κύριοι, η απουσία γυναικών υποδεικνύει δημοκρατικό έλλειμμα. 
Benita Ferrero-Waldner,
   . Κύριε Πρόεδρε, καταρχάς, για μία ακόμη φορά θα ήθελα να σας ευχαριστήσω, κυρία De Keyser, για αυτήν την πολύ συνεκτική αλλά και πολύ ισορροπημένη έκθεση· απεικονίζει πλήρως την προσέγγιση της Επιτροπής, την οποία ανέπτυξα διεξοδικά.
Πρόεδρος. –
Η ψηφοφορία θα διεξαχθεί αύριο στις 11.00. 

Πρόεδρος. –
Martin Schulz (PSE ). –
   Κύριε Πρόεδρε, κυρίες και κύριοι, ζητώ την άδεια να μιλήσω βάσει του άρθρου 145 του Κανονισμού, το οποίο αναφέρεται σε σχόλια επί προσωπικού στη συζήτηση. Θα ήθελα να κάνω μια παρατήρηση επί του Κανονισμού που αφορά κάτι που ειπώθηκε για το πρόσωπό μου.
Αναφέρομαι σε ένα σχόλιο που έκανε ο κ. Rogalski κατά τη διάρκεια της χθεσινοβραδινής συνεδρίασης, και ο λόγος που κάνω χρήση του δικαιώματός μου να απαντήσω είναι ότι ο κ. Rogalski, του οποίου η παρουσία δεν έχει γίνει ιδιαίτερα αισθητή μέχρι σήμερα στο Σώμα –γι’ αυτό άλλωστε δεν γνώριζα καν ποιος ήταν– με χαρακτήρισε ως καρπό της ένωσης του Καρόλου Μαρξ και της Ρόζας Λούξεμπουργκ, κάτι που ασφαλώς είναι μια απίστευτη διατύπωση.
Ωστόσο, δεν είναι αυτό το θέμα που θέλω να θίξω. Θέλω να αναφερθώ σε ένα σχόλιο που έκανε ο κ. Rogalski· αφορά τους ομοφυλόφιλους και σύμφωνα με τα λεγόμενά του οι ομοφυλόφιλοι είναι άχρηστοι, διότι δεν μπορούν να αναπαραχθούν. Αυτές είναι οι δηλώσεις στις οποίες ασκήσαμε κριτική εχθές, απάνθρωπα λόγια που δεν έχουν θέση σε αυτό το Σώμα!
Πρόεδρος. –
   Λαμβάνουμε υπό σημείωση αυτό το οποίο είπατε, κύριε Schulz. 
Bogusław Rogalski (IND/DEM ). –
   Κύριε Πρόεδρε, κύριε Schulz, συνέκρινα πράγματι τις ενέργειές σας με τις ενέργειες του Μαρξ και της Ρόζας Λούξεμπουργκ, και δυστυχώς τα όσα ισχυρίζεστε ότι είπα για τους ομοφυλόφιλους είναι αναληθή. Αυτό που είπα βασικά είναι ότι η πολωνική κυβέρνηση –την οποία υποστηρίζω επ’ αυτού– αντιτίθεται στις πορνογραφικές παρελάσεις ομοφυλοφίλων, και αυτό είναι εντελώς διαφορετικό, κύριε Schulz. Θα σας ζητήσω να αποφύγετε τη διαστρέβλωση της αλήθειας σε αυτό το Σώμα, διότι κάνετε συχνά κατάχρηση της θέσης σας ως προέδρου της Σοσιαλιστικής Ομάδας στο Ευρωπαϊκό Κοινοβούλιο για να συκοφαντήσετε τις ομιλίες βουλευτών. Σας ζητώ να σταματήσετε αυτήν την πρακτική. 
Maciej Marian Giertych (NI ). –
   Κύριε Πρόεδρε, θέλω να λάβω τον λόγο σύμφωνα με το άρθρο 145 παράγραφος 1. Τα συνοπτικά πρακτικά της χθεσινής συνεδρίασης περιέχουν μια δήλωση του προέδρου της Σοσιαλιστικής Ομάδας στο Ευρωπαϊκό Κοινοβούλιο, κ. Schulz, που είπε ότι μιλούσε επίσης εξ ονόματος των προέδρων των άλλων ομάδων, του κ. Wurtz, του κ. Frassoni, του κ. Watson και του κ. Poettering. Η δήλωσή του περιείχε ψευδείς ισχυρισμούς τους οποίους απέδωσε και σε μένα ως μέλος της Λίγκας των Πολωνικών Οικογενειών.
Είναι αναληθές ότι η Λίγκα των Πολωνικών Οικογενειών, ο πρόεδρος και ο αναπληρωτής πρόεδρός της, ο γιος μου Roman Giertych ή οποιοδήποτε άλλο μέλος του κόμματος εξέφρασαν ρατσιστικές απόψεις ή απηύθυναν έκκληση για πράξεις βίας κατά ομοφυλοφίλων και ατόμων που ήθελα να συμμετάσχουν στην παρέλαση ισότητας στη Βαρσοβία. Ο κ. Schulz και οι συνάδελφοί του έχουν εσφαλμένες πληροφορίες. Η ομιλία του είναι στο σύνολό της προσβλητική για μένα προσωπικά, για το κόμμα μου και για την Πολωνία. Συγκεκριμένα, είναι σκανδαλώδες να συγκρίνεται η Λίγκα των Πολωνικών Οικογενειών με τους γερμανούς Ναζί. Ήταν μια δημοκρατικά εκλεγμένη κυβέρνηση που είχε ένα πρόγραμμα εξολόθρευσης των ομοφυλοφίλων και άλλων ομάδων ανθρώπων που δεν συμπαθούσε. Τέτοιου είδους απόψεις δεν υποστηρίχθηκαν και δεν πρόκειται να υποστηριχθούν ποτέ στην Πολωνία. 

Πρόεδρος. –
Hannes Swoboda (PSE ). –
   Κύριε Πρόεδρε, θα ήθελα να σας υποβάλω ένα αίτημα. Στο σημείο 9 προβλέπεται η ψηφοφορία για την έκθεση Hughes. Ο κ. Hughes επιστρέφει εδώ από το Λουξεμβούργο, όπου μετέβη για υπηρεσιακούς λόγους. Το αίτημα που θα ήθελα να σας υποβάλω –το οποίο εγκρίνει ο πρόεδρος της Επιτροπής Απασχόλησης και Κοινωνικών Υποθέσεων– είναι εάν θα μπορούσαμε να ψηφίσουμε στο τέλος της ώρας των ψηφοφοριών σήμερα. 

Jürgen Schröder (PPE-DE ),

Marc Tarabella (PSE ). –

Maria Badia i Cutchet (PSE ). –


Simon Coveney (PPE-DE ).
   – Κύριε Πρόεδρε, δυνάμει του άρθρου 132 σε συνδυασμό με το άρθρο 170, λαμβάνω τον λόγο για να προτείνω, εξ ονόματος της Ομάδας ΕΛΚ-ΕΔ, να αναβληθούν οι ψηφοφορίες επί των προτάσεων ψηφισμάτων σχετικά με το Γκουαντάναμο για δύο εβδομάδες, μέχρι την προσεχή περίοδο συνόδου στο Στρασβούργο. Ο λόγος είναι ότι αντιπροσωπεία τεσσάρων βουλευτών του ΕΚ από διαφορετικά πολιτικά κόμματα μόλις επέστρεψε από επίσκεψη στο Γκουαντάναμο. Δυστυχώς, δεν είχαν την ευκαιρία να συμβάλουν στο ψήφισμα το οποίο εξετάζει σήμερα το Σώμα. Η ομάδα μου θεωρεί ότι, προτείνοντας αυτήν τη σύντομη αναβολή, οι εν λόγω βουλευτές θα έχουν τον χρόνο να ενημερώσουν τις ομάδες τους σχετικά με την επίσκεψή τους και να συμβάλουν στην εκπόνηση ενός βελτιωμένου κειμένου στο οποίο θα ζητείται το κλείσιμο του Κόλπου του Γκουαντάναμο και το οποίο ευελπιστούμε ότι θα μπορούν να υπερψηφίσουν όλες οι ομάδες. Το κείμενο αυτό θα λάβει έτσι τη μέγιστη δυνατή στήριξη και θα προσφέρει αξιοπιστία στη θέση του Κοινοβουλίου ενόψει της διάσκεψης κορυφής ΕΕ-ΗΠΑ στα τέλη Ιουνίου.
Elmar Brok (PPE-DE ). –
   Κύριε Πρόεδρε, επιθυμία μου είναι να υποστηρίξω αυτό το αίτημα. Όσο και αν συμφωνώ με το συμπέρασμα αυτής της απόφασης ότι αυτό που αντιμετωπίζουμε στην προκειμένη περίπτωση είναι μια παραβίαση του κράτους δικαίου και ότι αυτή η εγκατάσταση πρέπει να κλείσει, υπάρχουν κάποιοι τομείς στους οποίους οι δικαιολογίες και τα επιχειρήματα δεν είναι πλέον επίκαιρα. Πιστεύω ότι, εάν θέλουμε να μεγιστοποιήσουμε την επιρροή μας στον τρόπο επίλυσης αυτού του ζητήματος, πρέπει να είμαστε ενημερωμένοι και να συγκεντρώσουμε την ευρύτερη δυνατή πλειοψηφία σε αυτό το Σώμα πριν από τη διάσκεψη κορυφής ούτως, ώστε να είμαστε σε θέση να ασκήσουμε την απαιτούμενη επιρροή σε αυτήν. Για τον λόγο αυτό, θα ήθελα να ζητήσω από το Σώμα να υποστηρίξει την πρόταση του κ. Coveney.
Francis Wurtz (GUE/NGL ). –


Elmar Brok (PPE-DE ),
   . Κύριε Πρόεδρε, θα ήθελα να προτείνω κάτι στο Σώμα και στον βουλευτή που υπέβαλε την πρόταση εδώ. Θα μπορούσα κάλλιστα, ως εισηγητής, να συστήσω να ψηφίσουμε «ναι», εάν συμφωνούσαν να περιλαμβάνει η πρόταση μόνον αυτές τις λέξεις μέχρι και τη λέξη «Σύμβαση», καθώς και να απαλειφθεί η τελευταία φράση. Εάν αυτό είναι το μήνυμά σας, κύριε Brie, τότε θα μπορούσα να συστήσω ένα «ναι». Ο κ. Brie λέει «ναι», επομένως θα σας συστήσω όντως να ψηφίσουμε για τις λέξεις μέχρι και τη «Σύμβαση»· κατά συνέπεια, το δεύτερο μέρος μπορεί να θεωρηθεί ότι έχει απορριφθεί, και έτσι μπορούμε όλοι να ψηφίσουμε «ναι» επ’ αυτού. 


Erika Mann (PSE ),
   . Κύριε Πρόεδρε, σε αυτό το σημείο, η σειρά ψηφοφορίας προβλέπει ότι πρέπει πρώτα να ψηφίσουμε επί της τροπολογίας 18 και μετά επί της παραγράφου 7, και μάλιστα σε τέσσερα μέρη. Αυτό που πρέπει να κάνουμε εδώ είναι να ψηφίσουμε πρώτα επί της τροπολογίας 18, η οποία είναι συμβατή με την πρόταση για ψηφοφορίες κατά τμήματα, τηρώντας ταυτόχρονα τη σωστή σειρά. Θα πρότεινα, ωστόσο, να αγνοήσουμε την ψηφοφορία επί του τμήματος 1, το οποίο είναι πανομοιότυπο με τα τμήματα 2, 3 και 4, εκτός από τη διαφορά ότι προτάθηκαν ψηφοφορίες κατά τμήματα για τα 2, 3 και 4 και ότι το τμήμα 1 προτείνει τα 2, 3 και 4 να ψηφιστούν μαζί.
Θα ήθελα επίσης να λάβω το θάρρος και να προσθέσω κάτι. Η πρόταση ψηφοφορίας κατά τμήματα για τα 2, 3 και 4 αφορά μόνον τις τροπολογίες για την αγγλική έκδοση και όχι τις εκδόσεις των άλλων γλωσσών. Ελπίζω αυτό να είναι κατανοητό.

Erika Mann (PSE ).
   – Κύριε Πρόεδρε, είναι πολύ απλό: ζητώ να προστεθεί η φράση «και το βιοντίζελ» μετά τη λέξη «βιοαιθανόλη» στην τροπολογία 15. 


Margarita Starkevičiūtė (ALDE ).

Werner Langen (PPE-DE ),
Με βάση την απόφαση αυτή, συνέστησα ότι πρέπει να απορρίψουμε τις τρεις τροπολογίες που κατατέθηκαν από τους Φιλελευθέρους. Εχθές βράδυ στις 23.05, πληροφορήθηκα ότι οι Σοσιαλδημοκράτες εγκατέλειψαν αυτήν τη θέση και, για τον λόγο αυτό, θα ήθελα να συστήσω στην Ολομέλεια να ψηφίσει με διαφορετικό τρόπο. Αυτό που θα ήθελα είναι η Ολομέλεια να ψηφίσει υπέρ της Σλοβενίας, δηλαδή να πει «ναι» σε αυτό και να πράξει το ίδιο για τις τροπολογίες 1 και 3 για την Εσθονία αλλά να απορρίψει κατηγορηματικά την τροπολογία 2 των Φιλελευθέρων που υπαινίσσεται ότι η Επιτροπή και η Ευρωπαϊκή Κεντρική Τράπεζα υπέπεσαν σε σοβαρά σφάλματα κατά την αξιολόγηση της κατάστασης στη Λιθουανία και ότι, ως εκ τούτου, η Επιτροπή πρέπει να υποβάλει αναθεωρημένη έκδοση αυτής της έκθεσης σύγκλισης.
Μολονότι σχεδόν άπαντες σε αυτό το Σώμα τάσσονται υπέρ της ταχείας διεύρυνσης της ευρωζώνης, εάν το Σώμα θέλει να διαφυλάξει την αξιοπιστία του, εάν θέλουμε να μας λάβουν σοβαρά υπόψη, τότε δεν πρέπει να εκφραζόμαστε αντίθετα προς τους κανόνες της Συνθήκης και τα κριτήρια του Μάαστριχτ. Για τον λόγο αυτό ζητώ, κατά την ονομαστική ψηφοφορία, να ψηφίσουμε κατά της τροπολογίας 2 και υπέρ των τροπολογιών 1 και 3. 

Ieke van den Burg (PSE ).
   – Κύριε Πρόεδρε, θέλω να διευκρινίσω το περιεχόμενο της τροπολογίας 2. Δεν πρόκειται, όπως υποστήριξε ο κ. Langen, για κριτική κατά της Επιτροπής. Η ομάδα μας δηλώνει εξαρχής ότι στηρίζουμε την Επιτροπή όσον αφορά την εφαρμογή της Συνθήκης και των πρωτοκόλλων της. Σε αυτήν την τροπολογία –η οποία κατατέθηκε από την Ομάδα της Συμμαχίας Φιλελευθέρων και Δημοκρατών για την Ευρώπη και την οποία στηρίζουμε– αναφέρεται ότι εκφράζουμε τη λύπη μας για την αρνητική σύσταση σε ό,τι αφορά τη Λιθουανία. Αυτό δεν συνιστά κριτική εις βάρος της Επιτροπής. Λυπούμαστε γι’ αυτήν την έκβαση και διατυπώνουμε ορισμένες κριτικές επισημάνσεις σχετικά με τα κριτήρια στο κείμενο, οι οποίες υποστηρίζονται από όλους.

Ieke van den Burg (PSE ).


Lívia Járóka (PPE-DE ),
   . – Κύριε Πρόεδρε, θέλω να προτείνω μια προφορική τροπολογία. Θέλω η παράγραφος 1 της έκθεσής μου να διαμορφωθεί ως εξής: «χαιρετίζει την πρόταση συγκρότησης Ευρωπαϊκού Ινστιτούτου για την Ισότητα των Φύλων και προτρέπει το Ινστιτούτο να ασχοληθεί επισταμένως με την κατάσταση των γυναικών που υφίστανται πολλαπλές διακρίσεις, συμπεριλαμβανομένων των γυναικών Ρομά». 

Viktória Mohácsi (ALDE ). –
Lívia Járóka (PPE-DE ),


Véronique De Keyser (PSE ),
   . Κύριε Πρόεδρε, η Ομάδα των Πρασίνων/Ευρωπαϊκή Ελεύθερη Συμμαχία με πληροφόρησε ότι θα αποσύρει τις τροπολογίες της, με εξαίρεση την τροπολογία 10. Καλώ, επομένως, την ομάδα μου και όλους τους συναδέλφους μου να υποστηρίξουν αυτήν την τροπολογία, η οποία αφορά τις γυναίκες του Κοσσυφοπεδίου. 

Graham Booth (IND/DEM ).
   – Κύριε Πρόεδρε, θέλω να καταγραφεί στα πρακτικά ότι, όταν ξεκινήσαμε την ψηφοφορία πριν από λιγότερο από μία ώρα, σε αυτήν μετείχαν 621 βουλευτές του Σώματος· κατά την τελευταία ονομαστική ψηφοφορία ο αριθμός τους ήταν 405 – ήτοι 216 βουλευτές εγκατέλειψαν την αίθουσα κατά τη διάρκεια της ώρας των ψηφοφοριών. Δεν έχουμε εμπιστοσύνη σε αυτό το γελοίο σύστημα ψηφοφοριών. 
Jean-Paul Gauzès (PPE-DE ). –
Πρόεδρος. –
   Είναι πάρα πολύ απλό. Έγινε αίτημα, εάν θυμούμαι καλά, στην αρχή της ψηφοφορίας, από τον κ. Swoboda και τη Σοσιαλιστική Ομάδα στην οποία ανήκει ο κ. Hughes. Αυτό το αίτημα έγινε δεκτό, δεδομένου ότι δεν υπήρξε αντίρρηση από πλευράς του Σώματος και, κατά συνέπεια μετετέθη, διότι ο κ. Hughes υποτίθεται ότι επρόκειτο να έρθει αργότερα.
Stephen Hughes (PSE ),
Elmar Brok (PPE-DE ). –

Avril Doyle (PPE-DE ),
Sérgio Marques (PPE-DE ),
   . Θέλω να συγχαρώ τον κ. Chatzimarkakis για τη σημαντική και επίκαιρη έκθεσή του σχετικά με την πρόταση απόφασης του Ευρωπαϊκού Κοινοβουλίου και του Συμβουλίου που αφορά τη θέσπιση προγράμματος πλαισίου για την ανταγωνιστικότητα και την καινοτομία (CIP) (2007-2013), στην οποία δίδω την πλήρη υποστήριξή μου. Χαιρετίζω ιδιαίτερα την ιδέα προσανατολισμού του προγράμματος προς τους δυνητικούς αιτούντες, με άλλα λόγια προς τους άμεσους δικαιούχους του προγράμματος.
Ο δυνητικός αιτών πρέπει να έχει τη δυνατότητα, πριν υποβάλει την αίτησή του, να αποκτήσει επαρκή πληροφόρηση σχετικά με τις δυνατότητες ενίσχυσης που προσφέρει το CIP.
Συμφωνώ επίσης με τον εισηγητή ότι πρέπει να υπάρξει μια μονοθυριδική υπηρεσία για το CIP, προκειμένου να διευκολυνθεί η επαφή με τους ενδιαφερόμενους.
Τέλος, θα ήθελα να υπογραμμίσω τη σημασία αυτού του προγράμματος πλαισίου για τις ΜΜΕ διαφόρων περιοχών της ΕΕ, και ειδικότερα των ΜΜΕ στις εξόχως απόκεντρες περιφέρειες της ΕΕ. Αυτές είναι πιθανόν να ωφεληθούν από αυτό το σημαντικό πρόγραμμα πλαίσιο, το οποίο αποσκοπεί στο να τις βοηθήσει να υπερβούν τα σοβαρά εμπόδια που αντιμετωπίζουν, σύμφωνα με το άρθρο 299 παράγραφος 2 της Συνθήκης ΕΚ. 
Mairead McGuinness (PPE-DE ),
   . – Υποστηρίζω αυτήν την έκθεση· ωστόσο, θεωρώ ότι η τροπολογία 21, την οποία κατέθεσε η Επιτροπή Απασχόλησης και Κοινωνικών Υποθέσεων και με την οποία ζητείται από την Ευρωπαϊκή Επιτροπή να επισημάνει μέτρα συντονισμού της δημοσιονομικής και φορολογικής πολιτικής των κρατών μελών, δεν έχει θέση σε μια έκθεση η οποία υποτίθεται ότι αποσκοπεί στην ενθάρρυνση της καινοτομίας και της ανταγωνιστικότητας. Απεναντίας, μόνο με την προαγωγή αυξημένου ανταγωνισμού μεταξύ των ΜΜΕ και άλλων επιχειρήσεων ανά την ΕΕ, όσον αφορά τις διαφορετικές φορολογικές τους υποχρεώσεις και άλλες μεταβλητές ως προς τις συνθήκες της αγοράς, μπορεί να δημιουργηθεί στην πράξη μια πραγματικά ανταγωνιστική και καινοτόμος αγορά για όλες τις ευρωπαϊκές επιχειρήσεις. 
Lydia Schenardi (NI ),
Για αυτόν ακριβώς τον λόγο θα θέλαμε η πρόσβαση των μικρών οργανισμών σε αυτό το πρόγραμμα να μην παραμείνει ένας ευσεβής πόθος. Η πληροφόρηση σχετικά με την υποστήριξη που μπορούν να διεκδικήσουν πρέπει να επικεντρωθεί στην πράξη στις μικρές επιχειρήσεις και όχι μόνο σε εκείνες που διαθέτουν πόρους για να χρηματοδοτούν εξειδικευμένες υπηρεσίες κατά την αναζήτηση επιχορηγήσεων. Οι κανόνες συμμετοχής σε αυτά τα προγράμματα πρέπει να είναι πραγματικά απλοί και διαφανείς και να μην δημιουργούν αποτρεπτικές δαπάνες σύνταξης εκθέσεων για τις ΜΜΕ. Η συνοχή και η συμπληρωματικότητα με άλλα ευρωπαϊκά προγράμματα και, ειδικότερα, με το 7ο πρόγραμμα πλαίσιο για την έρευνα και την ανάπτυξη, πρέπει να κατοχυρωθούν. Το αίτημα για μια καλύτερη κοινοτική νομοθεσία, απλούστερη και σύννομη με την αρχή της επικουρικότητας πρέπει να πάψει να αποτελεί το σύνθημα που επαναλαμβάνεται συνεχώς τα τελευταία 20 χρόνια αλλά δεν έχει ποτέ εφαρμοστεί. Ας δούμε τι θα συμβεί στην πράξη. 
Derek Roland Clark (IND/DEM ),
Hélène Goudin (IND/DEM ),
Carl Lang (NI ),
Vittorio Agnoletto (GUE/NGL ). –
   Κύριε Πρόεδρε, όσον αφορά την ψηφοφορία για το ζήτημα των παιδιατρικών φαρμάκων, ήθελα απλώς να επισημάνω ότι, μετά την εξάμηνη παράταση της ισχύος των διπλωμάτων ευρεσιτεχνίας που χορηγήθηκε κατά την πρώτη ανάγνωση στις πολυεθνικές του τομέα, θεωρώ πραγματικά υπερβολική την παράταση από 2 σε 5 έτη της μεταβατικής περιόδου εντός της οποίας επιτρέπεται η υποβολή της αίτησης για τη χορήγηση του πιστοποιητικού συμπληρωματικής προστασίας.
Αυτός είναι ο λόγος για τον οποίο ψήφισα κατά της τροπολογίας 18, λαμβάνοντας επίσης υπόψη την αδυναμία επιστημονικής τεκμηρίωσης του οφέλους για τον παιδιατρικό πληθυσμό. Η υπερψήφιση αυτής της τροπολογίας θα μπορούσε επίσης να αποτελέσει κίνητρο αναζήτησης παιδιατρικών ενδείξεων για φάρμακα που προορίζονται για ενήλικες, πράγμα αντίθετο με έναν από τους στόχους του κανονισμού. 
Carlos Coelho (PPE-DE ),
Υποστηρίζω την πρόταση της Επιτροπής και την έκθεση Grossetête. 
Gérard Deprez (ALDE ),
Edite Estrela (PSE ),
   . Ψήφισα υπέρ της έκθεσης Grossetête για τα παιδιατρικά φάρμακα, στη δεύτερη ανάγνωση, διότι φρονώ ότι, δεδομένου του ειδικού χαρακτήρα του μεταβολισμού των παιδιών, πρέπει να προαχθούν τα φάρμακα που αναπτύσσονται ειδικά για παιδιά.
Hélène Goudin (IND/DEM ),
Lydia Schenardi (NI ),
   . Γνωρίζοντας ότι, για συγκρίσιμη εργασία, μια γυναίκα κερδίζει κατά 11% λιγότερα χρήματα από έναν άνδρα, δεν υπάρχει αμφιβολία ότι θα πρέπει να ενισχυθεί η ευαισθητοποίηση για τις απαραίτητες προσπάθειες που ο καθένας μας θα πρέπει να καταβάλει, προκειμένου όχι να καθιερωθεί η ισότητα και η ισονομία μεταξύ των ανδρών και των γυναικών διά της βίας, κάτι που θα ήταν γελοίο, αλλά να συμβάλει στην επίτευξη συνθηκών δικαιοσύνης και κοινωνικής ισορροπίας.
José Albino Silva Peneda (PPE-DE ),
Gyula Hegyi (PSE ).
Tomáš Zatloukal (PPE-DE ). –
   Κύριε Πρόεδρε, όπως και οι περισσότεροι από εσάς, είμαι και εγώ βαθιά συγκλονισμένος από τον αριθμό των δολοφονιών με ρατσιστικά κίνητρα που έχουν πραγματοποιηθεί τον τελευταίο καιρό σε ορισμένες ευρωπαϊκές χώρες. Αυτές ήταν παραδείγματα της πλέον σκανδαλώδους και φρικιαστικής εκδήλωσης ρατσισμού και ξενοφοβίας. Υπάρχουν, ωστόσο, άλλες μορφές που δεν είναι τόσο ορατές αλλά ζημιώνουν μεγαλύτερους αριθμούς ανθρώπων. Θα ήθελα να πιστεύω ότι οι δράσεις που σχεδιάζονται για την υποστήριξη του ευρωπαϊκού έτους διαπολιτισμικού διαλόγου, και κυρίως για τον διαπολιτισμικό διάλογο καθαυτόν, θα κατορθώσουν να χαλιναγωγήσουν το εθνικιστικό κλίμα σε ολόκληρη την Ένωση. Θεωρώ ότι το 2008 είναι η κατάλληλη στιγμή για αυτό, ενόψει του γεγονότος ότι μέχρι τότε η Ευρωπαϊκή Ένωση θα έχει αυξηθεί σε 27 κράτη μέλη. Είναι, ωστόσο, αναγκαίο να δημιουργηθούν πρωτοβουλίες βάσει του είδους των πρακτικών και βιώσιμων σχεδίων που θα συνεχιστούν ακόμη και μετά το 2008. Για τους λόγους αυτούς, θεωρώ την έκθεση που μόλις υιοθετήσαμε ως βήμα προς τη σωστή κατεύθυνση. 
Philip Claeys (NI ). –
   Κύριε Πρόεδρε, ο συνάδελφος και μέλος της ομάδας μου, κ. Dillen, θα επιστήσει σε λίγο την προσοχή σας σε μια γερμανική μελέτη που δημοσιεύτηκε στη και δείχνει την έλλειψη επιθυμίας να προσαρμοστούν που διακρίνει πολλούς μετανάστες, μια τάση που αντικατοπτρίζεται επίσης σε πολλές άλλες σφυγμομετρήσεις· σύμφωνα με μια αυστριακή μελέτη, για παράδειγμα, ποσοστό 45% των Μουσουλμάνων είναι εχθρικοί στην ιδέα της ενσωμάτωσης. Δεν θα ήταν καλύτερο, ως εκ τούτου, αν η επίσημη Ευρώπη έστελνε ένα διαφορετικό μήνυμα, πράγμα που θα μπορούσε να κάνει ανακηρύσσοντας το 2008 έτος σεβασμού των ευρωπαϊκών προτύπων και αξιών; Με την προηγούμενη ευρωπαϊκή συνθηκολόγηση έναντι του εκφοβισμού που ακολούθησε τη δημοσίευση των δανικών σκίτσων να είναι ακόμη νωπή στο μυαλό των πολιτών, τρέφω πολύ λίγες ελπίδες, ιδίως αν φέρω στον νου μου τη δημοσκόπηση που διεξήχθη πρόσφατα στο Ηνωμένο Βασίλειο για λογαριασμό των , η οποία δείχνει ότι το 40% των Μουσουλμάνων στη Μεγάλη Βρετανία είναι υπέρ της εισαγωγής του νόμου της Σαρία. 
Koenraad Dillen (NI ). –
   Κύριε Πρόεδρε, οι συνάδελφοι μου και εγώ ψηφίσαμε κατά της έκθεσης Hennicot-Schoepges, διότι το λεγόμενο ευρωπαϊκό έτος διαπολιτισμικού διαλόγου, μια πρωτοβουλία η οποία, παρεμπιπτόντως, πρόκειται να μας κοστίσει 10 εκατ. ευρώ, είναι ακόμη ένα παράδειγμα του τρόπου με τον οποίο η επίσημη Ευρώπη εθελοτυφλεί μπροστά στην πραγματικότητα που βιώνουν επί της ουσίας οι πολίτες. Η πραγματικότητα αυτή είναι ότι η Ευρώπη φιλοξενεί έναν ολοένα μεγαλύτερο αριθμό Μουσουλμάνων που όχι μόνον αρνούνται να προσαρμοστούν στις κοινές ευρωπαϊκές αξίες αλλά που θέλουν επίσης να μας επιβάλουν τη δική τους κοσμοθεωρία και τον δικό τους τρόπο ζωής.
Για παράδειγμα, η γερμανική κοινή γνώμη δεν πιστεύει πλέον στον διάλογο με μια θρησκεία που αρνείται να δεχτεί βασικές αξίες όπως η ισότητα των φύλων. Οι γερμανοί δεν ανέχονται πλέον τα εγκλήματα τιμής, τη βία σε μεγάλη κλίμακα στα σχολεία και την παρουσία της μπούρκας στους δρόμους. Μια πρόσφατη σφυγμομέτρηση που διεξήχθη από τη έδειξε ότι το 71% των Γερμανών πιστεύουν ότι το Ισλάμ είναι μισαλλόδοξο· το 91% των Γερμανών εξομοιώνουν το Ισλάμ με τη βία κατά των γυναικών. Η επίσημη Ευρώπη καλά θα έκανε να λάβει λίγο πιο σοβαρά υπόψη της αυτά τα μηνύματα. 
Charlotte Cederschiöld, Christofer Fjellner, Gunnar Hökmark και Anna Ibrisagic (PPE-DE ),
Hélène Goudin (IND/DEM ),
Η επένδυση 10 εκατομμυρίων ευρώ σε ένα ευρωπαϊκό έτος διαπολιτισμικού διαλόγου θα ήταν ιδιαίτερα αξιοκατάκριτη, και είναι δύσκολο και ίσως εντελώς αδύνατο να κατανοήσουμε τι θα εξυπηρετούσε.
Όσο απίστευτο και αν φαίνεται, η Επιτροπή Πολιτισμού και Παιδείας του Ευρωπαϊκού Κοινοβουλίου επιθυμεί να αυξήσει το μερίδιο των επιδοτήσεων της ΕΕ για εθνικές εκδηλώσεις και πρωτοβουλίες αυτού του είδους από 50% σε 80% (τροπολογία 33).
Marine Le Pen (NI ),
   . Πώς μπορούμε να έχουμε πολιτιστικές ανταλλαγές με άλλους, αν δεν ξέρουμε εμείς οι ίδιοι ποιοι είμαστε; Αναγνωρίζετε ότι «η ιδιαίτερη θρησκευτική ταυτότητα αποτελεί βασικό στοιχείο της ταυτότητας όλων μας, ακόμη και εκείνων που δεν είναι θρησκευόμενοι», αρνηθήκατε όμως να αναγνωρίσετε στο Σύνταγμά σας τις χριστιανικές ρίζες μας, το οποίο, ευτυχώς για εμάς, είναι πλέον νεκρό. Τότε για τι πράγμα μιλάμε; Η τροπολογία 9 κάνει λόγο για μια «διαπολιτισμική αβρότητα», πρόκειται όμως για μια αντίφαση των όρων, διαφορετικά η αβρότητα δεν σημαίνει πλέον τίποτα! Η προσθήκη όμορφων και μεγαλόστομων λόγων συχνά απλώς καταλήγει στο να μην σημαίνει τίποτα.
Το αποτέλεσμα της μεθόδου σας είναι ο σχετικισμός και η προδοσία: επιθυμείτε να προωθήσετε το ευρωπαϊκό έτος διαπολιτισμικού διαλόγου στους Ολυμπιακούς Αγώνες στο Πεκίνο, αποτελώντας έτσι τον εφεδρικό τροχό μιας κομμουνιστικής δικτατορίας (τροπολογία 38)! Τι εξευτελισμός! Θα μιλήσετε αναμφίβολα και για τον διαπολιτισμικό διάλογο με το Θιβέτ; Και μόνον αυτή η πρωτοβουλία αποδυναμώνει την πρότασή σας. 
Carl Schlyter (Verts/ALE ),
   Ψηφίζω υπέρ της έκθεσης, διότι ο κύριος σκοπός της –δηλαδή η καταπολέμηση των διακρίσεων– είναι πολύ θετικός και αναγκαίος. Ψηφίζω, ωστόσο, κατά της αύξησης του προϋπολογισμού, καθώς και κατά της τροπολογίας 18, η οποία είναι ιδιαίτερα ατυχής όσον αφορά τη νεοαποικιακή επιθυμία της να εξάγει απόψεις και αξίες. 
Carlos Coelho (PPE-DE ),
Gérard Deprez (ALDE ),
Ας αναλογιστούμε –και το Βέλγιο συνειδητοποίησε πλήρως τη σοβαρότητα του θέματος κατά τη φριχτή αποκάλυψη της υπόθεσης Fourniret– ότι σήμερα, όταν ένα άτομο καταδικάζεται σε ένα κράτος μέλος για πράξεις παιδεραστίας και του επιβάλλεται, σε αυτό το κράτος, η απαγόρευση να επιδίδεται σε δραστηριότητες ικανές να το φέρουν σε επαφή με παιδιά, αρκεί να εγκατασταθεί απλώς σε ένα άλλο κράτος μέλος, για να απαλλαγεί από αυτήν την απαγόρευση!
Glyn Ford (PSE ),
Δεν στήριξα, ωστόσο, τη συμπερίληψη της παραγράφου 9 στο ψήφισμα. Παρότι υποστηρίζω και θα συνεχίσω να υποστηρίζω τα αιτήματα για άμεσο τερματισμό της περαιτέρω επέκτασης των εποικισμών –ακόμη και για τη διάλυσή τους– και για σταμάτημα των εργασιών ανέγερσης του τείχους, δεν νομίζω ότι ταιριάζουν σε αυτό το κείμενο, στο οποίο ουσιαστικά ασχολούμαστε με ένα τελείως διαφορετικό ζήτημα. 
Luís Queiró (PPE-DE ),
Charles Tannock (PPE-DE ),
   . – Οι βρετανοί Συντηρητικοί καταψήφισαν την παράγραφο 9, καθώς η λέξη «καταδίκη» δεν εμφανίζεται σε κανένα άλλο σημείο του κειμένου το οποίο αναφέρεται, λόγου χάρη, στη στήριξη πρόσφατων τρομοκρατικών επιθέσεων από τη Χαμάς. Επιπλέον, το ζήτημα των εποικισμών και του διαμφισβητούμενου καθεστώτος της Ανατολικής Ιερουσαλήμ δεν συνδέονται άμεσα με την ανθρωπιστική κρίση στα παλαιστινιακά εδάφη.
Carlos Coelho (PPE-DE ),
Ελπίζω ότι στην επόμενη διατλαντική σύνοδο κορυφής στη Βιέννη θα εκμεταλλευτούμε την ευκαιρία να ασκήσουμε πίεση στις ΗΠΑ να κλείσουν το Γκουαντάναμο και να βρεθεί μια δικαιότερη και γρηγορότερη λύση στην υπόθεση των 500 περίπου κρατουμένων. 
José Ribeiro e Castro (PPE-DE ),
   . Θα ήθελα να δηλώσω εκ νέου όσα είπα τον Οκτώβριο του 2004 σχετικά με αυτό το θέμα. Είμαστε κατηγορηματικά αντίθετοι στην τρομοκρατία, και με απόλυτη αλληλεγγύη, συμπάσχουμε με τον τρομερό πόνο των θυμάτων της και των οικογενειών τους. Δεν υπάρχει καμία απολύτως αμφιβολία ότι αυτή η φοβερή, βάρβαρη επίθεση εναντίον των θεμελιωδών δικαιωμάτων είναι ο μεγαλύτερος αγώνας που έχουν να αντιμετωπίσουν σήμερα οι δημοκρατίες. Οι τραγωδίες της 11ης Σεπτεμβρίου και της 11ης Μαρτίου είναι χαρακτηριστικό παράδειγμα αυτού και κυριαρχούν ακόμη στη σκέψη μας.
Bruno Gollnisch (NI ),
Tobias Pflüger (GUE/NGL ),
Με μεγάλη πλειοψηφία, το Ευρωπαϊκό Κοινοβούλιο ψήφισε σήμερα υπέρ μιας νέας υπερατλαντικής εταιρικής σχέσης, εκφράζοντας ταυτόχρονα την ιδιαίτερη υποστήριξή της για στενή στρατιωτική συνεργασία ανάμεσα στην ΕΕ και τις ΗΠΑ, χωρίς ωστόσο να υπάρξει πραγματική κριτική για τη συνεχιζόμενη κατοχή του Ιράκ ή τον κλιμακούμενο πόλεμο στο Αφγανιστάν. Οι πτήσεις βασανιστηρίων της CIA και η χρήση αμερικανικών στρατιωτικών βάσεων στην Ευρώπη για τους πολέμους στη Μέση Ανατολή δεν επιτρέπεται να σταθούν εμπόδιο στη νέα εταιρική σχέση αλλά ούτε και το γεγονός ότι αμερικανικά πυρηνικά όπλα συνεχίζουν να αποθηκεύονται σε κράτη μέλη της ΕΕ θα πρέπει να γίνει αντικείμενο συζήτησης στην επικείμενη διάσκεψη ΕΕ-ΗΠΑ στη Βιέννη.
Luís Queiró (PPE-DE ),
Charles Tannock (PPE-DE ),
Glyn Ford (PSE ),
   . – Συγχαίρω τη συνάδελφό μου, Erika Mann, για την έκθεσή της σχετικά με τις οικονομικές σχέσεις ΕΕ-ΗΠΑ. Εντούτοις, διατηρώ μια επιφύλαξη. Πάντα υποστήριζα ότι η εμβάθυνση της Ένωσης είναι εξίσου –αν όχι περισσότερο– σημαντική με τη διεύρυνσή της. Εδώ απευθύνεται έκκληση για τη δημιουργία μιας ζώνης ελευθέρου εμπορίου με τις ΗΠΑ έως το 2015. Δεν διαφωνώ καταρχήν με κάτι τέτοιο. Ουσιαστικά εξαρτάται από άλλες εξελίξεις. Δεν αγωνίζομαι για τη διασφάλιση της κοινωνικής διάστασης της Ένωσης, η οποία είναι ζωτικής σημασίας για τους απλούς Ευρωπαίους, για να επιτρέψω να ξεπουληθεί από το παράθυρο μέσω της δημιουργίας μιας γιγαντιαίας ζώνης ελευθέρου εμπορίου. Πάντα έλεγα στους προοδευτικούς και συνδικαλιστές αντιπάλους στις διαπραγματεύσεις της NAFTA ότι παραβλέπουν την ουσία. Δεν πρέπει να αντιτάσσονται στη στενή οικονομική ολοκλήρωση με το Μεξικό ή τον Καναδά, η οποία αναπόφευκτα συνοδεύει την παγκοσμιοποίηση, αλλά να απαιτούν τον εκδημοκρατισμό της μέσω της δημιουργίας μιας κοινοβουλευτικής συνέλευσης της NAFTA για την προαγωγή της κοινωνικής διάστασης. 
Bruno Gollnisch (NI ),
   . Η έκθεση της κ. Mann είναι πολύ επικριτική για την πολιτική των Ηνωμένων Πολιτειών η οποία, κατά την άποψή της, είναι υπερβολικά προσανατολισμένη στα εθνικά συμφέροντα. Σέβομαι, αν και δεν συμμερίζομαι, αυτήν την άποψη, ωστόσο θα ήθελα να διαπιστώνω τον ίδιο βαθμό απαιτήσεων και αγανάκτησης όταν αυτό το Κοινοβούλιο συζητεί για τις σχέσεις της Ευρώπης με χώρες όπου εξακολουθούν να υπάρχουν στρατόπεδα συγκέντρωσης και καταναγκαστικής εργασίας.
Jean-Claude Martinez (NI ),
   . Μια ζώνη ελευθέρων συναλλαγών είναι ένας χώρος δίχως φραγμούς, ιδίως τελωνειακούς. Είναι μια κοινή αγορά, σχεδόν όπως αυτή της Ευρώπης. Η διατλαντική ζώνη ελεύθερου εμπορίου είναι επομένως μια κοινή αγορά από τη Βαρσοβία έως το Σαν Φρανσίσκο, από το Ελσίνκι έως την Παταγονία και από τη Μάλτα έως τον καναδικό Βορρά. Ενώ η ευρωπαϊκή κοινή γνώμη φαντάζεται ότι η πολιτική συζήτηση αφορά το μέλλον του Ευρωπαϊκού Συντάγματος, η αλήθεια είναι απλώς ότι, από το 2010 έως το 2015, σε πέντε χρόνια δηλαδή, επίκειται η σύσταση ενός πολιτικού και οικονομικού φορέα 45 εκ των 193 εθνών που υπάρχουν στον κόσμο.
Με συγκεκαλυμμένο τρόπο, η έκθεση της κ. Mann σηματοδοτεί τη μετάβαση από την ευρωπαϊκή ολοκλήρωση στην πολιτική ολοκλήρωση που περιλαμβάνει το ένα τέταρτο του κόσμου. Αυτό σημαίνει ένα κοινοβούλιο 45 εθνών, ένα κοινό εμποροδικείο και την απαρχή μιας κοινής νομοθεσίας.
Ύστερα από 90 χρόνια, η πρόβλεψη του Paul Valéry, σύμφωνα με την οποία «η Ευρώπη προσδοκά να διοικείται από μια αμερικανική επιτροπή», γίνεται πραγματικότητα.
Αντίο Ευρώπη, καλημέρα Κόσμε! Η κ. Mann προέβη σε μια διπλή αναγγελία: του θανάτου του ευρωπαϊκού ιδεώδους και της γέννησης ενός διεθνούς οργανισμού. 
Luís Queiró (PPE-DE ),
Marc Tarabella (PSE ),
   . Θα ήθελα τώρα να σας εξηγήσω γιατί ψήφισα κατά της έκθεσης της κ. Mann για τις διατλαντικές οικονομικές σχέσεις μεταξύ των Ηνωμένων Πολιτειών και της Ευρωπαϊκής Ένωσης.
Zsolt László Becsey (PPE-DE ). –
   Κύριε Πρόεδρε, ψήφισα τελικά υπέρ της έκθεσης Langen, αλλά μόνον επειδή δεχτήκαμε επίσης την προφορική τροπολογία της κ. Starkevičiūtė. Σε σχέση με τις τροπολογίες 2 και 16, ψήφισα διαφορετικά από την πλειοψηφία της ομάδας μου. Η μία αφορά ένα κριτήριο του πληθωρισμού και η άλλη την απόφαση της Επιτροπής όσον αφορά τη Λιθουανία.
Πιστεύω ότι η όλη διαδικασία καταστρέφει όχι μόνον την αξιοπιστία του Ευρωπαϊκού Κοινοβουλίου αλλά επίσης της Ευρωπαϊκής Ένωσης και της ευρωζώνης στα κράτη που εντάχθηκαν το 2004 ή θα ενταχθούν στο μέλλον. Ως εκ τούτου, τόσο η Επιτροπή όσο και εκείνο το μέρος του Κοινοβουλίου που δεν θέλησε να διεξαχθεί μακρύτερη συζήτηση σχετικά με τη μονομερή απόφαση της Επιτροπής έχουν πολύ σοβαρή ευθύνη. 
Vytautas Landsbergis (PPE-DE ).
Επιπλέον, υπήρξε μια αρνητική εξέλιξη στα ανατολικά σύνορα της ΕΕ μετά την καταστρατήγηση από τη Ρωσία της υποχρεωτικής υπογραφής του προέδρου Πούτιν στο πλαίσιο της δέσμευσης που αναλήφθηκε το 2003 έναντι της ΕΕ για ταχεία οριστικοποίηση των συμφωνιών με την Εσθονία και τη Λεττονία. Η Ρωσία κατήγγειλε μάλιστα ένα έγγραφο το οποίο είχε ήδη επικυρωθεί από το εσθονικό κοινοβούλιο. Η θέση της ΕΕ υπήρξε μάλλον επαίσχυντη: αντί να υποστηρίξει το κράτος μέλος της, τήρησε κατευναστική στάση έναντι της Ρωσίας, αφήνοντας την Εσθονία να αντιμετωπίσει και πάλι μόνη της τον Μεγάλο Αδελφό.
Επιθυμώ την προσχώρηση της χώρας μου, της Λιθουανίας, όχι μόνο στην ευρωζώνη αλλά και στην κοινή ευρωπαϊκή ζώνη ενεργειακής ασφάλειας. Όσον αφορά την ευρωζώνη, το Ευρωπαϊκό Κοινοβούλιο ενέκρινε ορισμένες θετικές γνωμοδοτήσεις σε τροπολογίες στις οποίες επικρίνεται η Επιτροπή και, ως εκ τούτου, άλλαξα γνώμη και υπερψήφισα την έκθεση του κ. Langen. 
Andreas Mölzer (NI ). –
Επειδή υπήρξαν ήδη προβλήματα με τουρκικά κέρματα, πιστεύω ότι πρέπει, όσον αφορά τον σχεδιασμό των κερμάτων του ευρώ, να είμαστε πιο αυστηροί στην επιβολή των όρων μας. Αυτός είναι και ο λόγος που καταψήφισα την έκθεση Langen. 
Jan Andersson, Ewa Hedkvist Petersen, Inger Segelström και Åsa Westlund (PSE ),
   Σε σχέση με την τροπολογία 9, η Σουηδία απέρριψε την εισαγωγή του ευρώ ως νομίσματός της σε δημοψήφισμα το 2003. Το ζήτημα έχει, συνεπώς, διευθετηθεί για το εγγύς μέλλον όσον αφορά τη Σουηδία.
David Casa (PPE-DE ),
   . Η υιοθέτηση του νομίσματος του ευρώ πρέπει να βασίζεται σε προκαθορισμένα κριτήρια. Πρέπει να οριστεί η χρονική προθεσμία κατά την οποία μια χώρα πρέπει να ικανοποιεί τα κριτήρια της προσχώρησης, καθώς και η περίοδος σύγκλισης. Το χρονικό διάστημα που περνά μια χώρα στον μηχανισμό ΜΣΙ II πρέπει να προσδιοριστεί. Πρέπει επίσης να θεσπιστεί ένας συντελεστής σύγκλισης.
Lena Ek (ALDE ),
Glyn Ford (PSE ),
   . – Χαιρετίζω την έκθεση Langen, παρότι από βρετανική σκοπιά μού προκαλεί φρίκη. Ήδη, η άρνησή μας να προσχωρήσουμε στη ζώνη του ενιαίου νομίσματος μάς κοστίζει δισεκατομμύρια σε εσωτερικές επενδύσεις και δεκάδες χιλιάδες θέσεις εργασίας. Τα 10 νέα κράτη μέλη ήδη ανυπομονούν να προσχωρήσουν, όπως αποφάσισαν στα ξεχωριστά και σε όλες τις περιπτώσεις θετικά δημοψηφίσματα πριν από την ένταξή τους στην Ένωση. Θα είναι θλιβερή για τη Βρετανία, τον λαό της και την οικονομία της η ημέρα κατά την οποία χώρες όπως η Σλοβενία και η Λιθουανία, η Εσθονία και η Μάλτα θα υιοθετήσουν το ευρώ, ενώ η Βρετανία θα παρακμάζει στο περιθώριο, αποκομμένη από το πιο επιτυχημένο νόμισμα του κόσμου, παραπαίοντας λόγω των ζωτικών για την οικονομία μας αποφάσεων που θα λαμβάνονται από μια Ευρωομάδα στην οποία δεν μπορούμε να παρέμβουμε και η οποία δεν ενδιαφέρεται για τα συμφέροντά μας. 
Bruno Gollnisch (NI ),
   . Να λοιπόν ένα νέο στάδιο της ορμητικής κίνησης της Ευρωπαϊκής Ένωσης προς τα εμπρός: η συμμετοχή των νέων κρατών μελών στη Νομισματική Ένωση. Η έκθεση Langen επιχειρεί να επιτύχει μια ισορροπία μεταξύ της δογματικής προσχώρησης στα κριτήρια του Μάαστριχτ και του Συμφώνου Σταθερότητας, της εξύμνησης του ευρώ και της κοινής λογικής σχετικά με την κατάσταση ετοιμότητας των χωρών ή ακόμα της ικανότητας της ευρωζώνης να αντεπεξέλθει σε μια διεύρυνση η οποία θα αυξήσει την ανομοιογένειά της και, συνεπώς, τις δυσκολίες της.
Anna Hedh (PSE ),
   Ψήφισα υπέρ της τροπολογίας 9, διότι πιστεύω ότι η Σουηδία πρέπει να απαιτήσει μια παρέκκλιση κατόπιν του δημοψηφίσματός της για το ευρώ, το 2003. Πιστεύω, ωστόσο, ότι εναπόκειται στη Σουηδία να ζητήσει την παρέκκλιση. Η ΕΕ δεν πρέπει να θεωρήσει αυτόματα τη σουηδική αρνητική ψήφο ως ισοδύναμο στοιχείο της ρήτρας εξαίρεσης. 
Jules Maaten (ALDE ),
   . Ψήφισα υπέρ της έκθεσης Langen για τη διεύρυνση της ευρωζώνης, διότι τυγχάνει να πιστεύω ότι η Επιτροπή πρέπει να εμμείνει σθεναρά στα κριτήρια για την ένταξη στην ευρωζώνη. Μόνο με αυτόν τον τρόπο μπορεί η ζώνη του ευρώ να συνεχίσει να δικαιολογεί την εμπιστοσύνη με την οποία περιβάλλεται.
Luís Queiró (PPE-DE ),
Αν και η Επιτροπή Οικονομικών και Νομισματικών Θεμάτων αποφάσισε να μην εστιαστεί στις συστάσεις όσον αφορά το επίπεδο προετοιμασίας για συγκεκριμένες χώρες στην έκθεσή της, η αλήθεια είναι ότι το κύριο ζήτημα σε αυτήν την ψηφοφορία ήταν η αρνητική ετυμηγορία για τη Λιθουανία, η οποία ικανοποιεί όλα τα κριτήρια σύγκλισης, εκτός από τα κριτήρια του πληθωρισμού. Τους τελευταίους 12 μήνες, το ποσοστό πληθωρισμού στη Λιθουανία ήταν ελαφρώς πάνω από την ανώτατη οριακή τιμή. Αυτό με οδήγησε να ψηφίσω υπέρ της τροπολογίας 2, η οποία ζητεί σαφή και περιεκτική επεξήγηση όσον αφορά τον υπολογισμό για την εφαρμογή των κριτηρίων του πληθωρισμού και καλεί την Επιτροπή να εκσυγχρονίσει την έκθεσή της σχετικά με τη Λιθουανία έτσι, ώστε να της δοθεί η δυνατότητα να ενταχθεί στην ευρωζώνη το συντομότερο δυνατόν. 
Carl Schlyter (Verts/ALE ),
Sahra Wagenknecht (GUE/NGL ),
Jan Andersson, Anna Hedh, Ewa Hedkvist Petersen, Inger Segelström και Åsa Westlund (PSE ),
Charlotte Cederschiöld, Christofer Fjellner, Gunnar Hökmark και Anna Ibrisagic (PPE-DE ),
   Ψηφίσαμε υπέρ της έκθεσης σχετικά με τις προβλέψεις εσόδων και δαπανών του Ευρωπαϊκού Κοινοβουλίου για το οικονομικό έτος 2007. Αποδίδουμε μεγάλη σημασία στην αυστηρή προσέγγιση που σκοπεύει να υιοθετήσει στις προτάσεις της διοίκησης.
Hélène Goudin (IND/DEM ),
Ένα από τα πράγματα υπέρ των οποίων τάσσεται η έκθεση είναι μια αύξηση ύψους 4 εκατ. ευρώ των πιστώσεων προς τις πολιτικές ομάδες και τα ευρωπαϊκά κόμματα. Αυτό δεν είναι κάτι που μπορώ να υποστηρίξω, και αυτός είναι ένας από τους λόγους που επιλέγω να ψηφίσω κατά της έκθεσης συνολικά. 
Mairead McGuinness (PPE-DE ),
   . – Φρονώ ότι ο προσανατολισμός της παραγράφου 46 είναι άστοχος, δεδομένου ότι τα θεσμικά όργανα και τα κράτη μέλη της ΕΕ έχουν συνάψει συμφωνίες σχετικά με το καθεστώς των πρόσθετων γλωσσών και τη χρήση τους ως γλωσσών εργασίας στα εν λόγω όργανα, ειδικά όσον αφορά την ιρλανδική γλώσσα. Έχουν ληφθεί μέτρα χρηματοδότησης αυτών των πρωτοβουλιών, τα οποία πρέπει να εφαρμοστούν κατά τον δέοντα τρόπο. 
Carl Schlyter (Verts/ALE ),
   Εκείνοι που ψηφίζουν κατά της παραγράφου 4 (50 εκατ. ευρώ για αγορά κτιρίων στο Στρασβούργο και 25 εκατ. ευρώ για προπαγάνδα) δεν επηρεάζουν τον προϋπολογισμό, αλλά προσπαθούν απλώς να κρύψουν από το εκλογικό σώμα τη σπατάλη. Ψηφίζω, ωστόσο, κατά της έκθεσης, διότι δεν θέλω να σπαταληθούν οι συγκεκριμένοι πόροι. 
Zbigniew Zaleski (PPE-DE ).
   – Κύριε Πρόεδρε, ως σκιώδης εισηγητής θέλω να επισημάνω ότι, σύμφωνα με την αρχική ανάλυση της έκθεσης του κ. Markov, το εμπόριο έχει προκαλέσει φτώχεια. Ως πολιτική ομάδα, δεν θα μπορούσαμε ποτέ να δεχτούμε μια τέτοια θέση. Κατά την άποψή μας, το εμπόριο είναι ένα από τα σημαντικότερα μέσα καταπολέμησης της φτώχειας.
Frank Vanhecke (NI ). –
   Κύριε Πρόεδρε, είμαι ευτυχής που συμφωνώ με τον προηγούμενο ομιλητή, ο οποίος έκανε ήδη μερικές πολύ καίριες επισημάνσεις σχετικά με την έκθεση Markov. Θα ήθελα να προσθέσω ότι και εγώ τυγχάνει να είμαι της άποψης ότι η έκκληση για εκτεταμένη διαγραφή των χρεών των χωρών του αναπτυσσόμενου κόσμου δεν θα φέρει σημαντικούς καρπούς, θα προσφέρει ελάχιστα στην κατεύθυνση μιας λύσης και θα μπορούσε να έχει ακόμη και το αντίθετο αποτέλεσμα, διότι ο ήδη περιορισμένος έλεγχος επί εκείνων των αναπτυσσόμενων χωρών, επί της διοίκησης εκείνων των αναπτυσσόμενων χωρών από οργανισμούς, όπως το ΔΝΤ και άλλα διεθνή όργανα, θα καθίστατο τότε πολύ δυσκολότερος, αν όχι αδύνατος. Νομίζω ότι οι μόνοι που θα ωφελούντο και θα γίνονταν ακόμη πλουσιότεροι θα ήταν οι πολύ διεφθαρμένοι, ανίκανοι και πολυέξοδοι Αφρικανοί και άλλοι ηγέτες. Γνωρίζω ότι διατρέχω τον κίνδυνο να μου κουνήσουν αποδοκιμαστικά το δάκτυλο άνθρωποι όπως ο Louis Michel, ο Bob Geldof και ο Bono, αλλά υποστηρίζω –και αυτή είναι η πλήρης αλήθεια– ότι η τεράστια τραγωδία σε πολλές αναπτυσσόμενες χώρες, ιδίως στη μαύρη Αφρική είναι ότι ληστεύονται και λεηλατούνται από τους ίδιους τους ηγέτες τους· νομίζω ότι αυτό είναι το πρώτο συμπέρασμα στο οποίο πρέπει να καταλήξουμε πριν μπορέσουμε να αρχίσουμε να δίνουμε στους φτωχούς ανθρώπους πραγματική βοήθεια. 
David Martin (PSE ),
Luís Queiró (PPE-DE ),
Anders Wijkman (PPE-DE ),
Andreas Mölzer (NI ). –
   Κύριε Πρόεδρε, δράττομαι της ευκαιρίας για να δηλώσω γιατί δεν μπόρεσα να ψηφίσω υπέρ της έκθεσης Vidal-Quadras. Ήδη από το 1997, η ΕΕ αποφάσισε να αυξήσει το ποσοστό της ενέργειάς της που προέρχεται από ανανεώσιμες πηγές στο 12% μέχρι το 2010. Παρόλα αυτά, φαίνεται ότι το καλύτερο που θα καταφέρουμε είναι μια αύξηση στο 8%. Αυτοί οι αριθμοί καθιστούν την πιθανότητα επίτευξης του στόχου που έχουμε θέσει εμείς οι ίδιοι –εξοικονόμηση του ενός πέμπτου της τρέχουσας κατανάλωσης ενέργειας μέχρι το 2020– μάλλον αμφίβολη.
Duarte Freitas (PPE-DE ),
Ο εισηγητής αναφέρει ορισμένους ιδιαίτερα σημαντικούς τρόπους για την επίτευξη του στόχου της μείωσης της ενεργειακής κατανάλωσης κατά 20% στην ΕΕ μέχρι το 2020, όπως προτείνεται από την Επιτροπή.
Υποστηρίζω, ως εκ τούτου, την έκθεση Vidal-Quadras. 
Bairbre de Brún, Ole Krarup, Jonas Sjöstedt και Eva-Britt Svensson (GUE/NGL ),
Hélène Goudin (IND/DEM ),
Timothy Kirkhope (PPE-DE ),
Ωστόσο, απείχαμε από τη σημερινή ψηφοφορία επί της έκθεσης αυτής, διότι δεν υποστηρίζουμε τον πολλαπλασιασμό νέων υπηρεσιών και ινστιτούτων της ΕΕ (όπως περιγράφεται στην παράγραφο 1) οι οποίες επιβαρύνουν περαιτέρω τον φορολογούμενο και αυξάνουν τη γραφειοκρατία, χωρίς αποδεδειγμένα οφέλη για τους ανθρώπους τους οποίους υποτίθεται ότι εξυπηρετούν. 
Charlotte Cederschiöld, Christofer Fjellner, Gunnar Hökmark και Anna Ibrisagic (PPE-DE ),
Edite Estrela (PSE ),
   . Ψηφίζω υπέρ της έκθεσης De Keyser, διότι παρέχει μια χρήσιμη αξιολόγηση της κατάστασης, βάσει του τριπλού άξονα των γυναικών ως θύματα, των γυναικών ως φορείς ειρήνης και των γυναικών ως φορείς πολέμου.
Timothy Kirkhope (PPE-DE ),
Ole Krarup (GUE/NGL ),
Tobias Pflüger (GUE/NGL ),
Τα βασικά στοιχεία της έκθεσης της κ. De Keyser που αναφέρονται πράγματι σε γυναίκες σε ένοπλες συγκρούσεις είναι γενικά καλά ως προς το περιεχόμενό τους, αλλά η εισηγήτρια αποδείχθηκε ανίκανη να θέσει ένα όριο ανάμεσα στο πραγματικό αντικείμενο της έκθεσης και στις γενικές θέσεις για τη στρατιωτική πολιτική της ΕΕ. Υπάρχουν τουλάχιστον επτά θετικές αναφορές στην τρέχουσα ευρωπαϊκή πολιτική ασφάλειας και άμυνας που απαξιώνουν την έκθεση και καθιστούν αδύνατη από μέρους μου την υπερψήφισή της. Σε ένα σημείο η έκθεση προχωρά πολύ, σε βαθμό που να ενθαρρύνει την ΕΕ να «δώσει μεγαλύτερη προσοχή στην παρουσία, την προετοιμασία, την κατάρτιση και τον εξοπλισμό των δυνάμεων της αστυνομίας στο πλαίσιο των στρατιωτικών αποστολών, δεδομένου ότι οι αστυνομικές μονάδες αποτελούν το κύριο μέσο για την εγγύηση της ασφάλειας του άμαχου πληθυσμού, ιδιαίτερα των γυναικών και των παιδιών». Ο λόγος για τον οποίο έχει περιληφθεί η ιδεολογία αυτής της υποτιθέμενης «ανθρωπιστικής επέμβασης» σε αυτήν την έκθεση παραμένει ένα μυστικό που το γνωρίζει μόνον η μεγάλη συμμαχία στο Ευρωπαϊκό Κοινοβούλιο, η οποία υποστηρίζει χωρίς ενδοιασμούς τη στρατιωτικοποίηση της ΕΕ. Ο σκοπός είναι να χρησιμοποιηθεί η ανάπτυξη γυναικών σε ένοπλες συγκρούσεις ως πρόσχημα για την επίτευξη συναίνεσης για τη στρατιωτικοποίηση της ΕΕ, και γι’ αυτόν τον λόγο ψήφισα «ΟΧΙ» στην έκθεση De Keyser. Η δαπάνη όλο και περισσότερων χρημάτων για έρευνα στον τομέα των εξοπλισμών και ο πλήρης εξοπλισμός της ΕΕ, προκειμένου να είναι σε θέση να εξαπολύει πολέμους, είναι μια λανθασμένη προσέγγιση. Όλες οι προσπάθειες αξιοποίησης δήθεν ανθρωπιστικών κινήτρων για να νομιμοποιηθεί η στρατιωτικοποίηση της ΕΕ πρέπει να απορριφθούν. 
José Ribeiro e Castro (PPE-DE ),
Λυπάμαι που η εισηγήτρια τονίζει τα δεινά των γυναικών σε καταστάσεις συγκρούσεων για να επιβάλει και να εξαγάγει τη δική της αντίληψη για τη «σεξουαλική και αναπαραγωγική υγεία», συμπεριλαμβανομένης της προώθησης της άμβλωσης, που δεν είναι ασφαλώς δεκτή από όλα τα κράτη μέλη. Όπως είπα και νωρίτερα, δεν θα ψηφίσω υπέρ ενός κειμένου που δεν διευκρινίζει αυτήν την έννοια και που επεκτείνει το πεδίο εφαρμογής του πέρα από την πρόληψη των σεξουαλικά μεταδιδόμενων νοσημάτων, όπως το HIV/AIDS, και πέρα από την παροχή στις γυναίκες των αξιοπρεπών συνθηκών που χρειάζονται για την εγκυμοσύνη, τον τοκετό και τη λοχεία. 
Jonas Sjöstedt και Eva-Britt Svensson (GUE/NGL ),
Πρόεδρος. –
